Familiek elkartzeko gunea behar dutenean\nSeme-alabak dituzten bikotekideek elkarrekin bizitzeari uzten diotenean, zaila izaten da askotan familia-kide guztien beharrak eta sentimenduak errespetatzen dituen akordioa bilatzea. Bestearekiko errespetuak bizikidetzaren oinarria izan behar duen arren, askotan ez da hala gertatzen. Zaintza edo bisiten araubidea zehaztea izaten da auzitegietara jotzeko arrazoirik ohikoena, eta kasu horietan, auzitegiak familia osoari begira epai egokiena ezartzen du.\nElkarguneetara, epailearen agindu judizialaren bidez bideratutako familiak bertaratzen dira. Era horretara, seme-alabek zaintza ez duen gurasoarekin harremana izaten jarraitzeko aukera dute.\nEAEko lehenbiziko Familia Elkargunea Bilboko Uribarri Auzoan dago; horrez gain, zentru guztien artean familia kopuru handiena artatzen duena ere bada. Elkargunean 10 gela daude, eta lehen hiruhileko datuen arabera, 248 familia elkartu dira bertan; urtean zehar, beraz, 400 haur baino gehiago artatuko dituzte.\nZentroaren kudeaketaz psikologo, hezitzaile, gizarte-langile eta administrari batek osatutako lantaldea arduratzen da. Lantaldea osatzen duten 17 langileek txandakako lana egiten dute eta Elkarguneak asteko zazpi egunetan funtzionatzen du.\nHonarte iritsi gara\nDibortziatu edo banandu ondoren, epaileak adingabearen segurtasuna ezin dela bermatu adierazi dezake zenbait kasutan. Horretarako arrazoi desberdinak egon daitezke, familia gatazka larria edo emakumeen aurkako indarkeria gertatzea, esaterako. Kasu hauetan, epaileak- fiskaltzaren aginduz, guraso baten aginduz edo guraso biak elkarrekin adostuta-, Elkargunearen parte-hartzea agindu dezake, horren bitartez adingabeak aitarekin, amarekin, tutore edo zaintzailearekin edo gainerako senideekin harremana izateko duen eskubidea bermatzeko.\nUrte osoan egun bakar batez itxita\nJon, Bizgarri Elkarteak kudeatzen duen Uribarriko Elkargunearen koordinatzailea da. Gune horretan 14 urte daramatza lanean eta lan handia eta batzuetan oso konplexua izan arren, agerikoa da gatazken eta estres-egoeren aurrean garatu duen gaitasuna, betiere, irribarrea galdu gabe.\n“Elkargunea urtean behin baino ez da ixten, garbiketa orokorra egiteko” adierazi digu Jonek, zentroaren ordutegiari buruzko galdera luzatu diogunean. Familiei zuzeneko arreta, berriz, astelehenetik ostegunera 16:00etatik 21:00etara eta ostiraletik igandera 10:00etatik 21:00etara etenik gabeko ordutegia egiten dute.\nKoordinazio eta bitartekaritza lana antolatzeko, berriz, 8:00etatik daude zentroan. Ordutegi horretan espedienteak eta zerbitzuaren aurkezpen-elkarrizketak egiten dituzte. Auzitegiko desbideratzea heltzen zaienean, aitarekin eta amarekin banakako elkarrizketak antolatzen dira “bakoitzak bere ikuspuntua azal diezagun” zehazten du Jonek. “Guk, informazio guztia jaso, istorioa osatu eta esku-hartze plana ezartzen dugu. Azkenik, heziketa-taldeari helarazten diogu beraiek garatu dezaten”.\nAkordioak eta bisitak kudeatzea\nElkarguneak bi erronka nagusi ditu. Batetik, zaintzarik ez duen gurasoaren bisitak kudeatzea, eta bestetik, gurasoen arteko akordioa lortzea. “Bigarrenari gatazka-konponketa deitzen diogu” dio Jonek. “Leku fisikoari bitartekaritza gunea deitu diogu, jendeak hobeto uler dezan. Baina oso zaila da Elkargunean bitartekaritza ortodoxoa gertatzea. Bitartekaritza gertatzeko, norbanakoek hitz egiteko eta adostasuna bilatzeko borondatea izan behar dute; baina Elkargunera etortzen direnekin ez da horrelakorik gertatzen.\nElkargunean maila handiko gatazkak ematen direla gaineratu du Jonek: “Guk ez dugu bitartekaritzarik egiten, esku hartzen dugu. Adibidez, aldeetako batek batzartzeko eskatuz gero, guk ez diogu beste alderdiari eskaera horren helarazpen “neutroa” egingo. Eskaera egokitu egiten dugu, betiere, haurraren ongizateari begira, eskaerak aurrera egin dezan, eta gutxienez, aldeek euren kabuz bizi dituzten gatazkak bategin eta gatazka bakarra bezala kudeatu ahal izateko.\nJaio eta 18 urte bete arte\nGurasoen arteko gatazka konpondu ez bada edo bisita-araubideari buruzko adostasunik lortu ez bada, haurrek jaiotzatik adin-nagusitasunera Elkargunera jotzeko aukera daukate. Hala ere, ume gehienek 12 urterekin uzten diote Elkargunera joateari. “Aurreko astean, 14 urteko neska batek berriro ez zuela bueltatu nahi adierazi zigun” azaldu du Jonek. Bere ustetan bisita-araubidea batzuetan bizitzaren normaltasunarekin lehian sar daiteke. ”Neskatilaren kasuan, aitarekin zein amarekin hitz egin genuen eta bakoitzak baldintzak batzuk ezarri zituen. Ondoren, bisitak euren kabuz egitea erabaki zuten. Ordutik trukeak egiten dituzte.”\nAkordio hauek pribatuak dira, ez dira judizialak eta gehienetan Elkargunean gauzatzen dira. Hala ere, nolabait jaso egin behar dira; hori dela eta, Elkarguneak akordioa berresteko eskatzen die alderdiei. “Betearazpen judizial bat badago eta epaileak aitari agindu badio bisitak hemen egin behar dituela, baina hemendik kanpo egiten baditu, epailearen aginduari muzin egiten ari da. Aita eta ama biak dira Epailearen agindua ez-betetzearen erantzule, aldaketa jakinarazi eta epaileak egoera berria berresten duen arte”. Ondoren akordioa fiskaltzari helarazten zaio, eta berak edo alderdietako batek aurka egiten ez badu, indarrean jarriko da.\nGurasoetako batekin bestea ikustera etortzen dira umeak. Bisitak bi ordu inguru irauten du orokorrean, baina egoeraren arabera iraupena aldatu daitekeela dio Jonek. Gerta daiteke umea bularreko haurra izatea eta bisitan zehar amak bularra eman behar izatea edo ume oso txikia izan eta bisitarekin berehala nekatzea.\nIgandean arratsaldeko 20.00etan persona-gela ratioa, hamar-bat baino gehiago izan daiteke, hamar gela besterik bait daude. Umeak ez daude aitarekin edo amarekin bakarrik, gizarte-hezitzaileak ere bertan izaten dira eta bisiten jarraipena eta balorazioa egiten dute. “Hasiera batean gela gehiago behar genituela pentsatu genuen, familiak banaka artatzeko asmoz, baina errealitatea ezagutu ondoren bertan behera utzi behar izan genuen ideia hori. Hala eginez gero, ezinezkoa izango zen familia guztiei arreta eskaintzea, eta horretaz gain, familien arteko berezko elkarreragin hori guztiz positiboa zela antzeman genuen. Hau da, guk familia bati laborategi batean bezala erreparatzen diogu, eta egoera horrek batzuetan haien arteko interakzioa gutxitzea ekar dezake. Haurra beste haur batzuekin erlazionatzen badira, berriz, edo gurasoek beste gurasoekin hitz egiteko aukera badute, helduen eta haurren arteko harremana ikus dezakegu eta helduak harreman horretan nola konpontzen diren azter dezakegu. Haurrarekin bakarrik egongo balitz baino informazio gehiago eskuratzen dugu horrela”.\nGertaera guztien erregistroa\nBilboko Elkarguneak informazio kopurua oso handia kudeatzen du. Zentroak artatzen dituen familien kopurua handia da bisitei eta akordioei buruz jasotako datuak ugariak. “Bisita guztien erregistroa eta hauen inguruko hiru hileroko txostena osatzen dugu, bertan izan ditugun erregistro guztietako laburpena jasotzen delarik. Horrek ahalegin eta ardura handia eskatzen du. Txostenak egiteko behar dugun denbora familiekin egoteko denborari kendu behar diogu”. Hori dela eta, zeregin hori errazteko lantaldeak aplikazio berria garatu du, momentuz frogatzen ari dira, baina gutxi barru erabiltzen hasiko dira. Kudeaketa eredu bikaina da, laguntza behar duten familiei ahalik eta arretarik onena eskaintzeko.\n2016ko uztailaren 13ean argitaratua. Honi buruz gehiago irakurri: Justiziarekin elkarlana. Iruzkin bat egin.


ARGETAS 2017. JASANGARRITASUNAren III. Jardunaldiak\nArgetas – Kultur Etxea\nArgetas- Bar Piscinas\nGaztaren artisau tailerra:\n“De líquido a sólido: elaborando queso fresco”\nEtxera eramanen duzu..\nPlaza mugatuak. Inskripzioak: Topaketa foroan\nJARDUNALDIAK BAKEARI, BIZIKIDETZARI ETA GIZA ESKUBIDEEI BURUZ\nBALUARTE, Iruñea, España\nJuan Manuel García, Mikel Zabalza eta F.J. Gómez Elóseguiren bizitzaren zertzeladak.\nArgetas- Espacio cultural La Capilla\nHaurrendako zinea: “Lorax”\nTxoko Feminista, Descalzos, 72- Iruña\nZINEFORUM FEMINISTA: Zikutak antolatu dugun zineforumera gonbidatzen zaituztegu, lau film ikusgai asteazkenetan, 19:30etan, Iruñeko Txoko Feministan. Emakume eta sexua, familia “homomarental”, harreman lesbiko, eta BDSM harremanen inguruan. Filmeen ondoren eztabaida egingo dugu. Ekarri zure kispetak eta zure “mantita” eta zatoz zinemara gurekin! Anima zaitezte!!\nUDABERRIKO PILULAK: INDARBERRITZEKO SOLASALDIAK\nKarrikiri Iruñeko Euskaldunon Topagunean, Iruña\n“’Bagar nor’ Korrikako mezuak gorde duena” titulupean jarraituko du Udaberriko pilulak zikloak\n20. Korrika Iruñera iristear dugun honetan, Lorea Agirre duela bi urte Bilbon\nirakurritako mezuaz “Bagara nor” Korrikako mezuak gorde duena hitzaldian arituko\nda arratsaldeko 19.00etatik aurrera Karrikiri Euskaltzaleon Topagunean.\n“Udaberriko Pilulak: indarberritzeko solasaldiak” zikloak udazkenean antolatutako Euskaraz\neroso aritzeko pilulak ikastaroari jarraipena eman nahi dio Karrikiri Euskaldunon Topaguneak,\neuskaraz bizitzeko gogoa indarberritzeko dosiak eskainiz.\n– Apirilaren 6an: Lorea Agirre, “Bagara nor” Korrikako mezuak gorde duena\n– Apirilaren 7an: Jon Alonso, “Txakolina Iruñeko edaria zenean”\nLos fugados del fuerte de Ezkaba de Fermín Ezkieta. Moldatutako argitalpena\nKatakrak Liburuak, Nagusia Kalea, Iruñea, España\nMoldatutako argitalpen hau fugatu ziren hildakoei buruzko aldaketa radikala ematen dio.\nLehengo liburua 40 urtez zentsuratua izan zen eta zentsurari konzientzia txarrak jarraitu zion, izan ere inor ez baitzen harro sentitzen ahal sortu zen barbarietaz.\nEz ditugu atzendu behar protagonisten biziak, hain zuzen ere beraiek ezagutzea pertsona hobeak egiten baikaitu.\nFermín Ezkieta (Egilea) • Lourdes Herrasti (Aranzadi)\nSara Aldaba eta Georges Saberen eskutik.\nArgetas- Antso Ramirez Ikastetxea\nEskolako baratzaren inaugurazioa eta Intsektuen hotelaren kokapena.\nMerendu osasungarria: fruta ekologikoa banatuko zaie ikasleei.\nBukatzeko, apirilaren 7an, Jon Alonso idazleak “Txakolina Iruñeko edaria zenean”\nibilbide literarioa eginen du arratsaldeko 19.00etatik aurrera. Iruindarrak umorez\nbatzen ditu Iruñean barna dauden toki literarioak eta txakolina. Bukaera ezin hobea 3\nsaioz osatutako udaberriko zikloari amaiera emateko.\nIpuin-kontalaria “La Colmena Viajera”\nZezen Plaza, Iruña\nEtxebizitza eskubidearen alde eta kaleratzeen kontrako 5 proposamenak:\nApirilaren 29 eta 30ean Gerrarik Ez, Etorkin eta Errefuxiatuentzako Harrerari eta Babesari Bai oihukatu nahi dugu.\n1937an totalitarismo faxistak Gernika eta beste udalerri batzuk bonbardeatu zituen eta beldurra eta mina zabaldu zituen herritarren artean. 80 urte geroago, begien aurrean ditugu interes geopolitiko edo ekonomikoek eragindako gatazka armatuen ondorio zuzena diren jendearen lekualdaketak. Gerratik ihesi doazen lagunekin batera datoz duintasunez bizitzen uzten ez dien miseria saihestu nahian beren sorlekuak uzten dituztenak. Gure herri eta hirietara iritsi nahi dute, helburu bakarra bizimodu duina eramatea eta bakean bizitzeko leku bat topatzea dutelarik.\nGure gizarte aberastuetan badagoela lekurik eta balaibiderik aldarrikatu nahi dugu, eta horiek guztiak modu solidarioago batez banatzeko borondate politikoa baino ez dela behar. Giza eskubideak eredu desarrolisten gainetik egon behar dutela eta ezberdintasunek eta aniztasunak aberastu egiten gaituztela uste baduzu…:\n* Zatoz Gernikara apirilaren 29 eta 30. Batzuek garraio publikoa erabiliko dute, baina leku askotan oinez edo bizikletaz hurbilduko diren herritarren zutabeak antolatuko dituzte. Ekintza solidarioak, kontzertuak, zine emanaldiak eta abar luze bate ere izango dira. Informa zaitez eta eman ezazu izena hementxe: https://ongietorrierrefuxiatuak.info/gernika2017/eu/\n* Lagundu iezaguzu zure denboraz edo diru-laguntzaz. Sartu web orrian horretarako zer egin behar duzun ikusteko.\n* Zabal ezazu informazio hau zure lagun eta ezagunen artean\nGernika 1937-2017: oroimena gizalegean sakondu eta aurrera egin dezagun\nAUTOBUSA IRUÑETIK: 10€\nIRTEERA: larunbata 29, goizeko 11:30. Tres Reyes Hoteletik.\nITZULERA GERNIKATIK: larunbata 29, 23:30, edo Igandea 30, 21:30.\nSARRERAK SALGAI: Herriko taberna, Auzenea, Zabaldi, edo acogida.irunea@gmail.com\nAnizko Jauregia, Aniz, Nafarroa\nBAZKEN ALDIZKATZE IKASTAROA\nIrakasleak: Aitor eta Mikel Azkarate.


Porrot mediatikoaz eta abertzaleen brujulaz • ZUZEU\nBorroka armatuaz eta politikoaz hitz egiten dugu usu. Baita batzutan desobedientzia zibilaz ere. Baina gutxitan aipatzen da borroka mediatikoa, aski galdua duguna. Prentsan irakurri dezakegu egunero euskaldunon porrot hori, telebistan ikus gezakegu… Espainiak oparitzen dituen egiak leloen moduan miazkatzen ditugu gure errealitateari goizero bizkarra emanaz.\nGregorio Ordoñez zenaren hilobira alderdi abertzale zein espainolisten errepresentazio zabala joan zen urtarrila bukatzear zela, pertsonaia hau omentzeko asmotan. Inork ez zuen zalantzarik… halako omenaldia “egin behar zen.”\nDiario Vascon argitaratu zuten hurrengo egunean argazki handi eta guzti. Bilbon ere, era berean, “Bilboko biktimei omenaldia” egin zien Udalak Azkunak gidatuta. Eta El Correon argitaratu zuten argazki handiekin, “egin behar den bezala.” Baina inork ez du aipatzen Jon Anza. Inork ez du bere desagerpena serio hartuko El Correon edo Diario Vascon argitaratu arte. Ez du inporta, “hori seguru gezurra zela”, “diruarekin joan zen”, “Nor da Jon Anza?” eta halako sinplekerietan geratu behar ote gara?\nEAJk bere erdoildutako penduloarekin jarraitzen du, beti zentroa dela irudikatu nahian, eta orratza interes partidistei begira duela. Think gaur, hor utziko dugu, orainan. Gazteei zahar batek, “garai bateko abertzale batek” edo Pastorrek ezango lukeen moduan “erretiratu” batek gogora arazi behar die EAJ-ren benetako helburua/helmuga zein den. Eta hauek irriz begiratzen diote, “joño!! zein onak ziren garai batekoak!”\nHamaika Bat hor dabil bere mundu paraleloan, abertzaletasun instituzionala aldarrikatzen, batek jakin norentzat. Iñaki Galdosen protagonismo beharrak ezin omen dira ase eta… hor jarraituko du EBB-ean postu bat eskaintzen dioten arte.\nEzker Abertzalea barne ezbaidan sartuta, polo subiranista eratu nahian, baina hori bai EAJ eta Aralar gabe. Horiek dira aurre baldintzak. Tira haien eskuetan dago herri honen etorkizunerako oso garrantzitsua den ezker baten egituratzea. Lan zaila dute aurretik. Ez ote zaie ditxosozko poloa urtuko?\nAralar eta Ea beste bi “ezker abertzale”, bakoitza bi barku ezberdinetan, bi norabide ezberdin hartuta… norantz? batek jakin.\nAbertzaletasunak ez ditu behar penduloak, alternatibak, omenaldiak eta alderdi aniztasuna. Abertzaletasunak brujula bat behar du, brujula bat etorkizunera bidean gidatuko diona, direkzio egokia hartzen lagunduko diona, eta gaur egungo egoera iraultzeko baliagarria izango dena.\nIrudia | brujula | 4.bp | Creative Commons By SA\nabertzale, abertzaleak, abertzaletasuna, arzallus, Diario Vasco, EAJ, EAJ-PNV, el correo, HB\n3 pentsamendu “Porrot mediatikoaz eta abertzaleen brujulaz”-ri buruz\nxigor 2010-02-07 18:59\nGaur esan du Pagazaurtunduak ez dela “enpaterik” egon behar “hiltzaile” eta “biktimen” artean. Tira ni behintzat nazka-nazka eginda naukate haien sailkapen marabillosoarekin… Ezker abertzalea, ETA edo dena delakoa demonioa. Estatua, polizia, rubalcaba salbatzaile zintzoa… Garaipenarenekin ez da bakerik lortuko. Buruan sartuko ote zaie.\nIñigo Rubert 2010-02-08 08:53\n“Ezker Abertzalea barne ezbaidan sartuta, polo subiranista eratu nahian, baina hori bai EAJ eta Aralar gabe. Horiek dira aurre baldintzak.”\nEAJren diskurtso eta praktika ez al dira nahikoa bere ausentzia ulertzeko inongo ekimen subiranistan inork “baztertu” beharrik gabe? Zer esanik ez “ezker baten egituratzean”.\nAralar alderdiari dagokionez ez al lirateke pozez zoratzen ibili beharko ezker abertzaleak hartu duen bidearekin? Pozik daudela iruditzen zaizue? Niri ez. Zergatik? Abertzaletasunaren batasuna helburu nagusia duen eta indarkeria erabiltzearen kontra beti agertu den lagun batek berriki esan dit Aralar alderdiaren zuzendaritzaren iparra bere zilborra dela, “inork baztertu beharrik gabe”.\nBeraz, “aurre baldintzak” baino, aurretik dauden baldintzak iruditzen zaizkit ausentzia horiek. Baldintzak ordea modu askotara aldatu daitezke.\nAlor mediatikoaren gaiari helduz, estatua ez da botere mediatikoa erabiltzen duen bakarra eta “horiek dira aurre baldintzak” mezu hori, polo subiranista bultzatzen ari direnak baino, ustez baztertuak daudenak zabaltzen ari dira: izenburuz izenburu eta estatu aparatuekin elkarlanean manipulazioa eta gezurra erabiliz prozesua oztopatzeko ahalegin desesperatuan.\nLarria ez balitz barre egitekoa litzateke: ilegalizatuak, egunero etxe azpitik morroi armatuek jazartuak, instituzio eta medioetatik ezabatuak… horiek dira nonbait baztertzeko gaitasuna eta nahia dutenak.\nSiglek bere garrantiza dute, baina batez ere sigla guztien gainetik eta helburu estrategiko guztien azpitik batzeko gaitasunean egongo da indar korrelazioaren aldaketaren gakoa. Badirudi ezker abertzalea eta EA, zaharragoak izateagatik agian, helduago daudela bere siglak bigarren plano batean uzteko herri ikuspegiaren mesedetan.\nBestalde, borroka mediatikoa termino horietan planteatzea soberaniaren aldeko borroka termino militarretan planteatzea bezain absurdoa da: beti izango dira indartsuagoak. Alor mediatiko hutsean egin beharrekoak baztertu gabe, komunikazioa modu integralean ulertu beharra dugu, lehoia ez bagara izan gaitezen sagu, estatuak amestu ere ezin dituen zirrikituetan barrena askatasunaren mezua zabaltzen.\nDiarioez 2010-02-08 14:23\n“serio hartuko El Correon edo Diario Vascon argitaratu arte”.\nGeuk kendu behar ba indarra medio hauei. Nik ez ditut irakurtzen ezta taberna edo kafetegian.\n– Aizu, Diarioa libre daukazu nahi baduzu.\n– Ez ez dut Diario inoiz irakurtzen eskerrik asko.\nBoikot osoa. Guk ematen diogun indarra daukate.\n– Aizu, ama eskelak irakurtzeko bakarrik erosten al duzu Diarioa?\nLagunen batek edo blogen batek link bat jartzen badu diariovasco.comera ez dut irakurtzen, ez zait axola zer esaten duten errealaz edo donostiako “acto sociales”-etaz ari badira ere.


Pamiela argitaletxea - Hasiera\nGarbiñe Biurrunen hitzak Arantxa Urretabizkaiaren «Bidean ikasia» liburuaren aurkezpenean\n2016-Joseba Sarrionandiaren antologia poetikoa aurkeztu da\n¿La poesía está muerta? / Hilda dago poesia? liburuaren aurkezpenean editorea izan den Eva Linazasorok liburuaz mintzatu da.\nGehiago irakurri: 2016-Joseba Sarrionandiaren antologia poetikoa aurkeztu da\nPamielaren nobedadeak ikusi\nDurangoko Azoka hasi berri da eta hilaren 6ra arte egongo da zabalik etengabeko ordutegian, goizeko 10etatik arratsaldeko 8etara.\n2016-Luis Garderen «Ehiztariaren isilaldia» eleberriak 2016ko Euskadi Literatura Saria jaso du\nXabier Olarra, Gabriela Ybarra eta Luis Garde, Joxean Muñozekin (ARGAZKI PRESS)\nLuis Gardek Euskadi Literatura Saria 2016, euskarazko literatura atalean, jaso berri du 1938. urtean Ezkaba mendian izandako ihesaldia ardatz duen Ehiztariaren isilaldia liburuarengatik, batzuetan ironiko eta zenbaitetan azido gertatzen den hausnarketa, memoriaren eraikitzeaz eta ahanzturaren suntsipenaz; literaturaz eta botereaz; jazartzaileen eta iruzurgileen isiltasunaz; euskaldunon historiaren iraganaz eta orainaldiaz.\nEleberri honen gaztelaniazko edizioa, El silencio del cazador, argitaratu du aurten Pamielak.\nXabier Olarra eta Gabriela Ybarra izan dira beste saridunak, Olarrak euskarazko literatura itzulpenaren atalean jaso du eta Ybarrak gaztelaniazko literaturan.\n2016-«Sin piedad» eta «Tartaroa», 2016ko Euskadi Literatura Sarietan irabazle\nFernando Mikelarena, Uxue Alberdi, Mitxelko Uranga eta Mikel Casal (Argazki Press)\nFernando Mikelarenak Sin piedad. Limpieza política en Navarra, 1936 liburuarengatik gaztelaniazko saiakeran, eta Mitxelko Urangak Tartaroa. Mina, boterea eta egia liburuarengatik euskarazko saiakeran, Euskadi Literatura Saria 2016 jaso dute, Uxue Alberdik eta Mikel Casalek beste sailetan ere jaso dutelarik.\nBaxe Nafarroa, Zuberoa, Lapurdi eta Nafarroa Garaiko ikastetxe guztiei zuzenduriko Mikro-ipuin lehiaketaren X. edizioa aurkeztu dute gaur Euskokultur Fundazioak eta Pamiela etxeak.\nLehiaketaren arauak eskuratu\nMikro-ipuin lehiaketa 2016\nEuskokultur Fundazioak eta Pamiela etxeak 2016ko «Mikro-ipuin lehiaketa»ren deialdia iragartzen dute. Lehiaketa hau Nafarroa, Lapurdi, Baxe Nafarroa eta Zuberoako ikastetxeetan euskaraz ikasten duten ikasleei zuzendurik dago.\nGehiago irakurri: 2016ko Mikro-ipuin lehiaketaren arauak


ERREGE BEZPERAKO BAZKARIA\nErrege bezperako txotxaren 21. edizioa izan dugu iragan urtarrilaren 5ean. Bideo txiki bat ere egin dugu egun gogoangarri hau ospatzeko. Izan ere, tradizioak agintzen duen legez, aurten ere sagardotegiko hernaniar eta astigarragatar lagun eta bezeroak batu baititugu bazkari eta mus txapelketa egiteko. Hain zuzen ere, txotx denboraldiaren irekieraren aurrekari gisakoa izan ohi baita hauxe.\nOhiko agurren ondoren, sagardo berria dastatzeko aukera izaten dute 50 bertaratutakoek. Ondoren, denak batutakoan, urteroko familia-argazkia atera dugu aurten ere upeltegian. Beranduxeago, bazkaria: hasieran, pikatzeko zerbait, eta, gero, xapoa erromatar erara, xapoa labean, txuleta, eta, bukatzeko, postrea: gazta eta sagar-dultzea intxaurrekin.\nGustura jan eta edan ondoren, mus-txapelketaren txanda izaten da. Aurten ere 30 bat pertsonek parte hartu dute, eta, azkenean, Antonio Leunda eta Iñaki Ubarretxena Paxkual suertatu dira garaile. Txapela bana jaso ere egin dute. Honenbestez, egun ederra aurtengoa ere lagun eta bezero artean, hitz egiten, barrez eta gozatzen sagardoaren inguruan, sagardotegiaren kulturan. Orain, txotx-denboraldi berriaren sasoia datorkigu!


Transexual helduei beren prozesuan laguntzeko sortu da Loratuz Lotu elkartea\nTransexual helduen bilgune izan nahi du Loratuz Lotu elkarteak, ezagutzak partekatzeko, beldurrak uxatzeko, prozesuan laguntzeko; inork ez dezan bide hau bakarrik egin behar izan.\nPertsona transexualentzat Errespetuz elkartea dagoen gisan eta zehazki haur eta nerabe transexualentzat Naizen elkartea dagoen moduan, helduei eta haien ingurune sozialari identitate berriranzko trantsizioan laguntzeko sortu da Loratuz Lotu, interneten eta sare sozialetan aurki daitekeen informaziotik harago aurrez aurreko espazio bat partekatzeko asmoz. Aholkularitza eta aukera ezberdinak eskaini nahi dituzte elkartetik, euren esku dagoen heinean, “baina bakarrik ez ditugu utziko”, kontatu dute Tolosaldeko Atarian.\n“Hainbeste denboran gure identitatea ezkutuan bizi izan ondoren, geure burua onartzen dugunean, loratzen hasten garenean, orduan lotzen gara besteekin”, azaldu dute agerkarian, elkartearen izena zergatik hautatu duten kontatzerakoan. Trantsizioa egin duena identitate berriarekin ahaldunduta eta indartuta gizarteratzea da helburuetako bat.\nGai honen inguruan belaunaldi berriek beste ikuspegi bat dakartelako pozik dira elkarteko kideak, hezkidetzak garrantzi handia duela diote, baina eraso transfoboak ere dituzte gogoan.\nloratuz.lotu@gmail.com helbidean kontaktatu daiteke elkartearekin.\n“Etengabe jartzen dute ezbaian gure nortasuna”


Isidrok eta Manuelek baino ez dute hitz egiten zoque-ayapaneco | Jalgi hadi plazara\nHasiera » Hizkuntzak » Isidrok eta Manuelek baino ez dute hitz egiten zoque-ayapaneco\nIsidrok eta Manuelek baino ez dute hitz egiten zoque-ayapaneco\nManuel Segovia, Zoque-ayapaneco hiztuna.\nIsidro Velázquez eta Manuel Segovia Ayapakoak dira, Mexiko hego-ekialdeko Tabasco estatuko biztanleak. Elkarrekin hitz egiten dutenean baino ezin da entzun zoque-ayapaneco hizkuntza; ez dago beste hiztunik haien komunitatean.\nDenisse Quintero zinegileak bi aitonak grabatuz dokumentala egin nahi du. Badaki ez duela hizkuntza biziaraziko, baina sikiera, hizkuntza gordeta geratuko da. Badu bestelako esperantza bat ere 28 urteko zinegile gazteak, dokumentala komunitate indigenetan eta nekazaritza guneetan erakutsiko du; haiengan norberaren hizkuntzarekiko kontzientzia piztu nahi du. Haren ustez, komunitate askok bertako kultura gutxiesten eta alboratzen dute, diskriminazioa oso barneratuta dutelako. Ikus-entzunezko lanari Hizkuntza Hila izena jarri dio eta duela pare bat hilabete hasi zen grabatzen.\nManuel Segoviaren semeak, izen berekoak, 30 urte ditu eta hizkuntza ikasten hastea erabaki du. Bost urte dira zoque-ayapaneco ikasten hasi zela eta egunero hainbat orduz aritzen da. Pena du txikitan ikasi ez zuelako. Badaki hiltzear den hizkuntza hau hitz egiteak inguruan ez duela pasiorik eragingo: “Hizkuntza hau hitz egiten duzulako iseka egin edo ezizenak jartzen dizkizute, hizkuntza hori indioek baino ez dutela hitz egiten esaten dizute. Hemen indio hitza, batzuentzat, iraina da, umiliazio sinboloa”.\nMexikon 364 hizkuntza dituzte bizirik, horietarik 21 desagertze bidean.\nInformazio gehiago Grace Gálvezen blogean.\nZoque-ayapaneco hizkuntzan idatzitako hitzak.


Nafarroak ia bikoiztu egin ditu kasuak egun batean, eta gainerakoetan ere gora egin du\nAtzerakada covid-19aren bilakaera onean Nafarroan; izan ere asteazken honetan 66tik 116ra igo da eta positibotasunak %3,7tik %7ra igaro da.\nEguberrietako deseskalada abian den honetan, ostegun honetan Nafarroan emandako datuek perspektibak hozten dituzte. Atzemandako kutsadurak ehun: 116tik gora izan dira asteazkenean, asteartean 66 neurtu zirenean.\nEz du zerikusirik proba kopuru txikiagoarekin; izan ere, asteazken honetan 1.590 proba egin dira, eta, beraz, positibotasun-tasa ia bikoiztu egin da 24 ordutan: % 3,7tik % 7ra.\nEAEn ere ez dago albiste onik, eta positiboek gora egin dute, baina gutxiago. Datu txarra Bizkaian izan da, 296 kutsatze izan baitira, Gipuzkoan 241 eta Araban 94.\nKanpoan bizi direnak ere kontuan hartuta, Hego Euskal Herrian 748 positibo eman ziren asteazkenean, eta bezperan, berriz, 629.\nEAEn positibotasuna % 6,5ean geratu da, oraingoan Nafarroan baino gutxiago, 9.656 test egin baitira 632 positiborentzat. Hala ere, oinarrizko ugalketa-kopurua (birusaren hedapen-abiadura) 0,89ra igo da.\nEgun horretan, ospitale-egoerak hobera egin du kutsadurek baino; izan ere, EAEn, adibidez, 25 pertsona gutxiago daude ospitaleratuta. Eta hori asteazkenean 32 ospitaleratze izan dira. Osakidetzaren lurraldeko ZIUn 127 pertsona daude une honetan.\nNafarroari dagokionez, ospitaleratzeen eta alten balantzearen ondoren, 153 pertsona daude ospitaleratuta kobidarekin (atzo baino 18 gutxiago), horietako 30 ZIU postuetan daude (atzo baino bat gutxiago) eta beste 12 etxeko ospitalizazioan (atzo baino bat gehiago). Gainerakoak, 111 paziente, solairuan daude.\nOstegun honetan Nafarroan, covid-19arekin lotutako bi heriotza berri izan dira, eta aurreko egunetan beste bi heriotza izan direla jakinarazi dute.


Zer egin bikotea urruna bada | Bezzia\nBikotekidea urrun dagoela ohartzea da harreman batean dauden pertsona horien beldurretako bat. Apurka-apurka distantziatzeak harremanaren hasierako gauzak ez izatea eragiten du, amaiera izango denaren beldurra sortuz.\nHorren aurrean, parte hartzen duen pertsonak ez daki zer egin, dena lehengo berdinera itzultzen saiatzeko. Horrelakoetan, bikotearen barruan alderdietako bat bestearekiko urruntzeko arrazoia edo arrazoia aurkitu behar da.\n1 Bikotearen barruko lotura\n2 Bikotearen barruan aldentzeko arrazoiak\n3 Nola jokatu bikotekidea urrun badago\nBikotearen barruko lotura\nBikote bat sendotzeko eta hazteko garrantzitsua da lotura sortzea. Emateko eta jasotzeko orduan nolabaiteko harmonia egon behar da. Hori gertatzen ez bada, litekeena da lotura pixkanaka ahultzea eta alderdietako baten distantziazioa hastea. Lotura sendotzeko, bi aldeek gogobetetasuna izan behar dute maila emozionalean eta sentimentalean. Hori gertatzen ez bada, oso normala da kideetako bat urrun egotea eta harremana porrotera kondenatuta egotea.\nBikotearen barruan aldentzeko arrazoiak\nPertsona bat bikotekidearekin urrun egoteko hainbat arrazoi daude:\nPertsonak garrantzitsua den norbaiten galera jasan du eta atsekabe artean dago. Hori ikusita, normala da pertsonaren portaera zeharo aldatzea eta bikotean desanexio pixka bat erakutsi dezake. Hori gertatzen bada, ezinbestekoa da ahalik eta maitasun guztia ematea.\nLanak, familiak edo bikotekideak jasotako presioa, Harremanean nolabaiteko distantzia sor dezake. Hori gertatzen bada, garrantzitsua da bikotearekin hitz egitea eta presio hori gainditzeko jarraibide posible guztiak ezartzea.\nOrdu guztietan borrokatzeak pertsona agortu dezake eta aukeratu harremanean urrun egotea. Argudioak eta borrokak ez dira bikotearentzako onak, beraz, komenigarria da gauzei buruz hitz egitea eta horri irtenbidea ematea.\nInfidelitatea jasaten Pertsona bat bikotekidetik aldendu daitekeen kausa ohikoenetako bat da.\nNola jokatu bikotekidea urrun badago\nDistantzia hori eragiten duen arrazoia identifikatu ondoren, garrantzitsua da irtenbide bat aurkitzea, lotura hautsi ez dadin:\nGarrantzitsua da bikotearen ondoan esertzea eta galde iezaiozu patxadaz horrelako distantziaren zergatia.\nZure bikotearekin enpatia izateak nola sentitzen zaren eta arazoa konpontzeko gai izan.\nEz zara harrotasunean erori behar eta bikotearekin urrun egon. Hori gertatzen bada, gauzak askoz okerragoak izango dira eta oso zaila izango da lotura berreskuratzea.\nLaburbilduz, zure bikotea urrutikoa bada, garrantzitsua da egoera hori bultzatu duen arrazoia ezagutzea eta saiatu dena lehen zegoen moduan itzultzen. Bikotearen barruko lotura garrantzitsua da eta ahal den neurrian zaindu behar da bikotea bera desegin ez dadin.\nArtikuluaren bide osoa: Bezzia » Psikologia eta bikotea » Relaciones » Zer egin bikotea urruna bada\nFrantzian bizi diren 5 herrietan


Parte hartzerako aurrekontuetarako 20 proiektu finalistak hautatu dituzte - Amurrio - Aiaraldea.eus\nParte hartzerako aurrekontuetarako 20 proiektu finalistak hautatu dituzte\nErredakzioa 2017-05-22 09:11\nAmurriokoEKIN egitasmoaren aurkezpen baten irudia. / aiaraldea.eus\nBozketa herrikoiaren bidez hautatuko dituzte egingo diren proiektuak.\nHautatu berri dituzte aurrekontu parte hartzaileak sustatzeko AmurrioEKIN egitasmoaren azken fasera igaroko diren 20 proiektuak. Bilera ireki batean egin zuten hautaketa, hainbat irizpide erabilita, eta herri bozketaren bidez hautatuko dira behin betiko proiektuak.\nMota askotako proposamenak dira, baina inbertsioei lotutakoak dira guztiak, hori baitzen bete beharreko baldintzetako bat. 379 ideia jaso zituen udalak herritarren partetik. Horietatik 43 igaro ziren prozesu parte hartzailearen azkenaurreko fasera. Proposamen asko bateratu egin ziren, ideia bera adierazten zutelako. Beste batzuk, aldiz, bideragarriak ez direlako edo baldintzak betetzen ez dituztelako utzi dira albo batera.\nEkainaren 12tik 23ra izango dute 16 urtetik gorako amurrioarrek egitasmoak bozkatzeko aukera. Herritar bakoitzak hiru proiekturi eman ahalko die botoa. Udal-eraikinetan egongo dira botoak sartzeko ontziak, eta 20 proposamenen gaineko informazioa bidaliko da herriko etxe guztietara, ekaina hasieran.\nHemen ikusi daitezke 20 proiektuak:\nAmurriokoEKIN 20 proposamen finalistak


Argindar eskaria % 2 jaitsi da apirilean - Ekonomiaren KZ\nArgindar eskaria % 2 jaitsi da apirilean\nEskaera elektrikoa 19.539 gigawattekoa (GWh) izan zen apirilean, hau da, % 2ko jaitsiera iazko hil beraren aldean. Egutegiaren ondorioak eta tenperaturak kontuan hartuz gero, eskaria % 2,7 jaitsi zen, Red Eléctrica de Españak (REE) emandako datuen arabera.\nUrteko lehen lau hilabeteetan, eskaera 83.811 GWh-koa da, 2021eko aldi berean baino % 2,4 gutxiago. Berriro ere, egutegiaren eta tenperaturen eragina zuzendu ondoren, eskaria aurreko urtean erregistratutakoa baino % 2,4 txikiagoa izan zen. Apirilean, eta atzo zenbatetsitako datuen arabera, energia berriztagarriko iturrietatik eratorritako sorkuntza ekoizpenaren % 50,1 izan zen. Era berean, produkzio elektrikoaren % 71,3 karbono dioxido (CO2) baliokidea isurtzen ez duten teknologietatik etorri zen.\nBestalde, apirilean, jatorri eolikoko belaunaldia 5.598 GWh-koa izan zen, 2021eko hil berean baino % 36,7 handiagoa, eta mixaren % 25,8 izan zen; horrek herrialdeko ekoizpen elektrikoaren buruan kokatzen du.\nAtzetik geratu ziren nuklearrak ( % 20,4) eta ziklo konbinatuak ( % 14,8). Penintsulako sistema elektrikoari dagokionez, apirileko eskaria 18.389 GWh-koa izan zen, iazko hil berean erregistratutakoa baino % 2,8 txikiagoa. Egutegiaren eta tenperaturen eraginak kontuan hartuta, eskaria % 3,5 jaitsi zen.\n← Fed-ek 50 puntu igo ditu interes-tasak, Europa kopiatu dezakeen neurria\nTim Dawidowsky, Siemens Gamesako operazio zuzendari berria →


Eskola-jangela eredu berri bateruntz – Gure Platera Gure Aukera\nMaiatzean eta ekainean zehar “Eskola Jangela eredu berri bateruntz” izeneko hitzaldia eskainiko dugu Araba, Bizkaia eta Gipuzkoako zenbait ikastetxetan. Hitzaldi honek atal bi izango ditu. Hasteko EAEko ikastetxe publikoetako eskola-jantokien gaur egungo egoeraren aurkezpena egingo dugu. Ondoren, Gernikako Allende Salazar eskolako jangela nola kudeatzen duten azalduko du Dabid Zelaiak. Eskola hau da Hezkuntza sailak aukeratu duen pilotuetako bat.\nMaiatzak 22 – Bergara\nMaiatzak 25 – Donostia\nEkainak 8 – Portugalete


Atseden bila jo genuen Zuberoara lagunak eta biok. Behiala arrotz eta beldurrezko elezaharren lerro eta hots artetik jaulkitakoak ziruditen lurrok, ezin atseginagoak bilakatuak ziren aspaldi, bizimodu erosoari eta ongizateari begira eredugarri.\nAsko ziren, opor garaian bereziki, hartu nahi zuenarentzat eskura jarriko zitzaizkion kaleko etxe, baserri zein landetxeak. Sasoi batean zakartzat edukitako bertako jendearen aiurria, orain, ostera, esker oneko eta otzan agertuko zitzaion manexari. Eta jendea bera bezain abegikor eta osasungarri irudituko zaizkizu bertako usadioak eta eguraldia. Jan-edanean goi mailako eskaintza damaizu Zuberoak, herri kantaria da, alaia, eta aukeran merkea. Inondik datorren turistarentzat zerua.\nGeure puskak ostatuko gelan antolatu ondoren, Mauleko plaza, gaztelua eta inguruak ikuskatzera irten genuen. Zenbait etxetako armarri eraitsiek eta bala zuloek garai gordinagoak salatzen zizkiguten, hala ere, hilabetetako erresistentzia gotorraren testigantza berrienak ziren. Izan ere, arrakala sakonak utzi zituen gure Independentziako Gerrak euskal lurralde guztietan. Baina Zuberoan, beharbada, inon baino areago. Eta Zuberoan, Maule bakarra. Independentzia erreusitu zuen Euskal Herriak, ikaragarri penatu ondoren, noski, aurreikusita zegoenez. Bakea bertakotu zen azkenean. Urteak ziren Zuberoan ere azken hildakoak areka zuloetatik batu zituztela, batu genituela, etxeak bota edo zaharberritu, errepideak konpondu eta zubiak jaso zituztela.\nEliza ondotik Maitia karrikan zehar errekara iritsi ginen. Bidean errotulu eta kale izenak oro, zubereraz, Zuberoako euskalkian idatzita zeuden. Gobernua, nazioko hizkuntza ofizial izendatzeaz bat mendetan erdietsi ezinekoa lortze bidean jarri zen, hots, xiberotarren behin-betiko integrazioa.\nOpor gosea eta maitale berria gozatzea baino kitatu beharreko zorra nuen nik Souleko lurretara ostera egitera behartu ninduena. Zuberoa askatzen hilabete latz, anker, eramangaitzetan borrokan egitea egokitu zitzaidanean oso bestelakoa zen ikusmira. Okupazio indarrak neke gorrien ondoren egotzi genituen gure asaba zaharren lurretik. Xiberoko Bataila deituak odolez belzten ditu harrezkero gure eskola umeen historia liburuak. Usu nire loa ere bai. Sasoia ez ezik anaia txikia galdu nuen nik han.\nEgia izanik ere Irati tematu zitzaidala aisialdi bat Zuberoan pasatzeko, nik barren-barrenetik entzuten nuen ataka estuan ezagututako lurrak harzara zapaltzeko dei errimea.\nElkarrekin emango genituen lehen oporrak ziren, parada ezin hobea beraz, sei-zazpi urte lehenago gudari lanek ekarritako lekura itzultzeko. Bolondres ibili ginen. Desmobilizatu gintuztenetik ez nintzen bertaratu. Garai bateko joran askatzaile hura majo apaldu zitzaidan hango eskarmentuarekin. Independentzia ere —garaipen handia— etxean ospatu nuen, nire Azpeitian, artean gerraren orbanak haragi bizitan nituela eta garai bateko amets suharren zarpailak kudeatu ezinik.\nKrimenaren lekura itzuliko gara ekiten nion txantxaz eta antsikabe Iratiri, haren galdera-eraso setatiari amore emanez, bidaiaren kariaz nire gerrako ibilerak berritzen nizkionean. Zelan atzendu jendarmeriaren hartzea Belzune etorbidean, Victor Hugo karrikan barrena gaztelurako malkar galgarria... Orain aldiz Xiberoko arno gozominetarik dastatzeko parada genuen Victor Hugo karrika berberean. Beti gordeko du lilura berezia edonorentzat, izua eta irrikaren aho bikoan egindako ezpata dantzak nola, inoiz heriotzaren geriza sumatutako lekuak.\nEz nuen gustuko gerra aipatzea. Gerrak eta gerrak izaten dira. Gurea aspaldi ikasitako tasunari atxikiz senide artekoa gertatu zen. Baziren okupazio indarrak, kanpo-arerioak nolabait, eta baziren Euskal Herria erdi bi egin zuten etsaigoak. Mingarri zitzaidan hainbestean jotzen nuen harrokeriaren seinale, inorekin, besterik gabe, denborapasa belaska moduan, gai hori hizpidera ekartzea. Gehiegi sofrituak ginen. Ahal nuen guztian saihestuko nuen. Gehiegi ginen sofritutakoak. Isilean eta bakarrean nintzen neure nola-halako porrotaz eta garaipenaz ase gura. Han ibiltzea hildakoen gainean ibiltzea zen niretzat nolanahi ere, joandako garaien gainean jasotako garaiak, joandako uren ondoren sortutako ura...\nGisako gogoetak nerabiltzan Uhaitzandi ibai ertzeko petril gainean eserita, Iratik maite ninduela esan zidanean belarrira. Egunero, arnasa bezala behar izaten zuen bere maitasuna aitortze hori. Ni ez naiz horrelakoa. Ortzemuga gorritzen ari zuela, han gordetzen ari zen hegazkinak argi keinukariaz diosala egiten zigula arratsean, han ere izango zirela maiteminduak urrun gozoetara buruz zihoazenak, gose ginela-edo elkarri esan eta ostaturantz jo genuen eskutik helduta.\nBatetik besterako garraioan jakiak hozteko moduko mahai erdi huts baten bueltan eman ziguten afaltzen. Mutur batean ostalera, etxeko andrea eta izeba xahar bat, Tuteratik etorritako bi emakume, nafar jator horietarik, eta gu geu geunden. Beste muturrean, mahaiaren mendebaldean, neskame burugorriaren tokia zegoen, gu zerbitzatu ahala bere bakardade handiaz betetzen saiatzen zena.\nAldarte oneko hartu genituen giputzak ginela eta ostalerak egin zizkigun txantxak. Gose ginen denok, eta ondo jan eta edateak oso biztu zizkigun barruak. Kafea hartzen ari ginela sortu zen isilune bakarrak, ordea, ostaleraren bekokiarekin batera ilundu zigun gaua. Itun, samintasuna zeriola gerra aipatu zuen, bera bizirik atera zela baina, maiz, hildakoei bekaitza ziela esateko.\nGuztiz desegokia eta lekuz kanpokoa iritzi nion gai hura plaza hartan eta era hartan hizpidera ekartzeari. Saltzaile txarra egin nuen neurekiko. Hala ere, gizonezko bakarrak izateak bion artekoa bilakatu zuen auzia hein batean, beste ezeri baino nire gizontasunari zuzendutako puntua ematen zuen, nik neuretzat hartu nuen, baina ez nengoen gisako lore-joko eta lehia galaietarako. Banuen lehenagoko gizontasun erakustaldirik burutzeko.\nBerehala giroa arindu nahi izan nuen giza ankerkeriari buruzko aipu orokorregiekin, berariaz isildu nuen, haatik, ni ere guda haren usain sarkorra bertatik dastatua nintzelakoa. Jarriko nizkioke argi eta agerian neure aldian Maulen ikusitako zenbait, Bildoze, Mithikile edota Arüeko bazterretan jazotako hamaika ibilera triste. Larrabileko Hondamendia. Baita orduko hartan nazio askapenarekiko xiberotar askok erakutsitako uzkurtasuna eta zekentasun neurriaz esanen nioke zer edo zer. Etsi-etsian isildu eta bakea.\nBerandura arte luzatu zitzaigun txolartea, mokoka gai askori helduz, axal-axaletik guztiak ere, zer gerta ere. Etorri berriak ginen batetik, eta manexak bestetik. Jendetasunak ez zigun agintzen besteren ur sakonetan murgildu eta palastaka hastea.\nOstalera bere emaztearen aldean hiztuna zela konturatu ginen, izebak berriz ez zuen hitz erdirik aterako zuzenean galdetuta ere. Pentsatu genuen zahardadearen ajeren batek eragotziko ziola hizketa nolabait. Irati ez izan, ordea, aieru hutsekin konformatzen denetakoa, eta bet-betan itaun egin zion ostalerari izebaren balizko gaixotasunaz. Mahaitik altxatzen ari ginela harrapatu gintuen ostatuko jabearen erantzun zehazgabeak, Gerra ez da amaitu berarentzat.\nEsne-mamitan eman genituen hurrengo egunak, gelaz barrukoak bezain laket eta gozo gertatu zitzaizkigun gelaz kanpoko orenak. Maite-berritan akatsik ez dago, eta oreka zorabiagarri hura kordokatu zuen indarra sortu ez balitz, nago sendo legokeela oraino.\nHala, oporrak amaitzeko hiru egun baino falta ez zirela etxeratzeko tenorea heldu zitzaien gure bi ostatukide kanpotarrei. Uneari zegozkion konplimenduak bete genituen, helbide trukea egin eta hurrengo batean Iruñean —eremu neutralean— elkarrekin egun bat pasa behar genuela agindu ere bai. Ostatu atarian eskuaz adio eginez egon ginen taxia begi-bistatik galdu genuen arte.\nPozik nengoen, orain Irati eta biok ginen ostatu koskor hartan kanpotar bakarrak. Hartara askatasunaren tamainak zabaltzera egin zuen apur bat gure baitan.\nBazkalostean kamamila eskatu nuen, neskameak ekarri zidan gelara eta, eskerrak ematearekin batera, osteratxo bat egiteko ibilbide baten eskea galdatu nion. Goitik behera muker begiratuz aho bete hortz utzi ninduen.\nTrantsituan hoska hasi nintzaion alferrik, naturaltasun osoz jarraitu baitzuen eskaileretan behera, nire ahoak txintik atera ez balu bezala. Iratiren alboan etzan nintzenean garrantzia kendu nahi izan nion gertatutakoari, tematu egin zitzaidan ordea, eta kalerakoan ugazabei kexua azalduko niela agindu behar izan nion bakeagatik.\nNahikoa berandu, gorputzaren atseden eta atsegin premiak asetu ostean hustu genuen gela. Behean ostaleraren emaztearekin egin genuen topo, neure apetaz baino Iratik besoan egin zizkidan atximurken kausaz, neskamearen portaera zela eta kexu agertu nintzaion.\nEta ez genuen ezer aurreratu, alderantziz areago, futitu zitzaigun, hark ere ez entzunarena eta ez ikusiarena egin baitzigun garbi asko, jangelarako bidean gure bistatik kenduz.\nDurditu antzera irten ginen kalera. Ibai ondoko ohiko txangoari lotu gintzaizkion barruak lasaitzearren. Maite nuen neska hura, baina horrekin ez dago konpontzerik dena. Nik eman ez niezaiokeen argitasunen bat galdatzen zidan Iratik. Ez nuen ulertzen zer oker egin genion jende hari, lekutan ziren hain gora jasotako xiberotarren jendetasunaren omena eta sona. Susmo itunagoek eta sakonagoek joa nindukaten ni ordurako. Balizko loturak egiten hasia nintzen mutiritasun kutsagarri hartaz, banekien isilean ahogozatzera etorritako nola halako garailearen itzulerari mikatz iritzi behar niola oraindik. Zelatan jarri nintzen, zer-suma.\nAtzera, herrira gentozela bide ertzeko baratzean jorraketan ari zen gizon bat. Iratik, gaiztoz, ordua galdetzearen aitzakiarekin hitz egin zion. Birritan galdetu zion eta bere begi handi biekin zer edo zer egin behar nuela adierazi zidan.\nHaserre itxuran hurbildu nintzaion, esateko ea hango usadioen arabera, emazteki bati erantzuten ez diona —dama hitza erabiliko nuen beharbada— gizasemetzat jotzerik badagoen. Ulertu nion. Hala uste dut. Atzera egin nuen bizkor zemaiz aitzurra jasotzen ikusi nuenerako.\nOstatura heldueran harreragelan jesarri ginen afalorduaren zain. Ez zen kristaurik ageri baina sukaldeko atea txirtiriki zegoen. Afaria gertatzeko ohiko zarata arruntez gainera beste zerbait bitxiagori ere eman nion belarria. Izeba eta etxekoandrea hizketan ari zirenetik ez nuen ezer ulertzen. Ez zerabilten Maule-Lextarre aldeko üskararik, bertze mintzaira molde bat baizik. Eztarri hizketa erlatsez eta surmur itoz osatua ematen zuen jardunak. Iratiri egoera hura eta nigan sortu zuen asaldura ezkutatzearren afaldu aurretik elkarrekin dutxa bat hartzea proposatu nion.\nMahaira bilduak ziren afaltiarrak gu jaitsi ginenerako. Isilik jan genuen denok eta ostalera bakarrik geratu zenean, Iratik kargu hartu nahi izan zion gure kontrako eraso zuzentzat zeukan mututasunarengatik. Adeitasun zuriz erantzun zion. Zuberoa xiberotarren borondatearen kontra liberatu genuela. Euren hizkera galzorian zegoela independentziako gerra amaitu eta zuberera hizkuntza ofizial bihurtu genuenean. Horrekin —gordinegi esatea ez bazen— lurraz gainera arima ere ostu nahi izan geniela, ezer gabe utzi nahi izan genituela, arrotza beste jenderik gabeko herria bilakatu genuela Zuberoa, ez gorputz eta ez arima, eta barkatzeko baina, orain beste gerra bat, bestelakoa, hasiurren zela.\nJarrera ero hori taxuzko argudioekin errefusatu nuen. Gogoan dut Euskal Herriaren aniztasunari begirunea eta batasunaren garrantzia azpimarratu nahi izan nituela. Askapen mugimenduaren huts historiko batzuk gorabehera, independentziaz geroztik Zuberoak izan duen guztietariko garapena eta hartu duen munta nazioaren baitan. Nahi bada, garrantzi hori ekonomikoa baino sinbolikoa dela, kulturala, baina gurean prezisoago dela egun pastorala espartinak baino... Bide politikoen zabaltasuna eta malgutasunaren ondoan, boikot eta desobedientzia jarrerek bere-berea duten sektarismo antzua aurpegiratzeko gogoa ere banuen. Hasteko beta izan nuen ozta-ozta. Ostalera patxada ederrean jaiki eta sukaldeko ate ostean ezkutatu baitzen nire hitz bero eta imintzio sutuei muzin eginez. Tximu aztoratu eta zalapartaria nintzen maite nuen emaztekiaren aurrean. Gauza bat garbi zegoen ordurako, haiek izango ziren ostalerak guri zuzendu hondarreko eleak.\nIrati ezjakin eta harrituari zutean eta zeharrean azaldu behar izan nion xiberotarrei buruz nekiena. Gizartearen eraketa aristokratikoak eta barne gatazka usuek —zelan bereizi erlijiozkoak eta sozialak— eragindako sarraski eta miseria aroak nabarmentzen ziren gardentasun ilunez. Emigrazioaren eta deserrotzearen erresuma. Gaua etorri zen eta isildu egin ginen.\nHurrengo egunean iluntzeko trena hartuko genuen. Ez genuen begirik batu. Ostatua zaunka karrankari eta xuxurla sorgortuz mamitutako hotsek hartu zuten. Batzarra, batzar jendetsua ari zen ospatzen etxepe hartan eta ni zurtuta nengoen, ezertarako ezgai.\nZorrotz zainduak behar genuen. Karraskots eta apo-kunkun modu haiek arduraz beteak zeuden, ez nekiena zen biharamunean zer jarrera hartuko zuten gurekiko. Ostalerak iragarri zigun gatazkaren nolakotasunak kezkatzen ninduen. Ekintza zuzena hizkuntz boikotera eta kultur borrokara mugatzen bazuten jai zeukaten. Bestela gaizki ibili behar genuen handik onik irteteko. Xiberotarrek zuberera zapuztu? Euren hizkuntzaz beste egin? Euren nortasunaz beste? Erokeria. Erromantikotasun berantiarra. Igarriko zioten. Zebiltzan bideak harrapatuko zituen. Suizidioa aurreikusten nien. Zerbait hautsia nuen barruan.\nAlboan sentitzen nituen Iratiren barruko arnasak, gogoeta larrietan murgildua. Goiza urratu arte isilik egon ginen halarik ere, bata bestearen beldurrari jaten ematen eskuarekin, kirioekin, gogoarekin. Kreole itsusi hura, mordoilo gaizto haren azken oihartzunak argi hastean aienatu ziren.\nHala ere, jardun ulergaitz hartatik Iratik zerbait ikasi ote zuelakoa eman zidan zainak orduan. Nora etortzekoak ginen behar bezala zergatik ez nion azaldu aurretik, zer egin genion jende hari galdetu zidan apal, batere sumindurarik gabe, erantzukirik gabe, tristuraz, bertatik alde egitean bizi izandako etxea, hiria, hondarrekoz ikusten ari den segurantzia duenaren doinu etsiarekin. Itomena sentitu nuen, zama astun bat urdailean. Armairuko arropak maletara ekartzeari ekin nion sartzen nuenari erreparatzeke. Banekien erantzuten hasiz gero, lehertu egingo nintzena bestela.\nEguna gelan itxita ematea erabaki nuen. Iratiri esan nion. Goiz samar aterako ginen geltokirantz. Trenean jango genuen zer edo zer. Inor ez zen gutaz arduratu. Egun arrunt bati itsatsitako hotsak heltzen zitzaizkigun kaletik: autoak, oinotsak, kanpaiak, euria... Gero emango genuen parte.\nOrdua heldu zela iritzi nionean, Irati besotik hartu nuen urduritasuna neure kolkoan gorde ezinean eta korridorera egin nuen tentuz. Mendiko labana handia neraman jakako patrikan, hala behar izanez gero halabeharrari aurpegi eman eta azkenera arte borroka egiteko gertu nengoen, gudaritzako egunak berritzeko prest. Gure bidean, ordea, ez genuen batere eragozpenik idoro, franko utzi zituzten guk ibili beharreko lekuak oro.\nTrena martxan jarri zenean hustu nintzen, ezin izan nion negarrari eutsi. Berriz ere, oroitzearen mina, lehengo galerak berritu zitzaizkidan, asko galdua nuen Xiberoko lur hezigaitzetan. Vodka kopa bi eskatu nituen eta hasi nintzen zuzpertzen.\nJoanak ziren bi ordu amesgaizto hari ihes egin genionetik. Goizean goizeko galdera bi haiek izan ziren Iratik azkena hitz egin zidana. Orain lo gozotan zegoen. Shockari egotzi nion isiltasun itsua.\nEtxera heldu eta irri-antxaz oroituko genituen txangoa eta gure ibilerak. Zuberotarrek gureak egin dituztela esango genuen lagunarteko bilkuretan, desatseginak eta esker txarreko kasta dela. Desagertzera kondenatuak. Gehienez ere bidaia agentzian erreklamazioa ezarri, paper batzuk bete eta erantzunaren zain egon. Besterik ez. Zer ederragorik, turista epaitegian bere leinuaren garbitasunari eusten.\nGogoan zertzelada hauek eta antzekoak nerabiltzala Donostiara heltzear ginela iragarri zigun bozgorailuak.\nGure puskak hartu eta Irati iratzarri nuen. Urrunetik etorria ematen zuen, bat-batean toki arrotz batean esnatu zela. Sakon begiratu zidan begietara. Hitz egitera entseatu zen; ezin. Ahora zetozkion soinu karrankari haien ertzak eztarrian trabatzen zitzaizkion itxuraz. Eskaini zidan besarkadari ihes egin aurretik, xeraz, maite zaitut esan zidan. Ondoren beste hitz batzuk jaulki zituen, ulertu ez baina dagoeneko ezagutzen nuen hizkuntza batean.


FORMAZIOA: ABEREEN NEKROPSIAK – EHKOlektiboa\nBigarren ardiaren errumenaren paretak oso kolore iluna zuen, eta luzeak izan behar luketen ileak motzegiak –une batzuetan ez zegoen ilerik–. Horrek aditzera ematen zuen ardiak denbora oso luzean izan zuela errumenaren azidosi subklinikoa.\nIkastaroek gure ezagutza –eta, ondorioz, autonomia– handitzeko betetzen duten funtzioaz gain, badute beste funtzio bat oso garrantzitsua: funtzio soziala, hain zuzen. Euskal Herri osotik etorritako abeltzainok elkarrekin ikasitakoaz gain, gogoan geratzen dira elkarrekin bizitako momentuak, besteek kontatutakoek, elkarrekin hausnartutakoak, eta mahaiaren bueltan pasatu genuen une goxoa.\nTestua: “Nekropsiak” formazio taldea; BIOLURren “Gure Lurriña” aldizkarian argitaratua


IKERLANek mugikortasun adimenduna duten sistemen oinarri teknologikoa garatzeko proiektuan hartzen du parte — TUlankide MONDRAGON\n1. KIDEk Berriatuan elkartuko ditu bere produkzio lantoki guztiak 2022 urterako\n3. Mondragon Goi Eskolak diruz lagundutako 70 ikastaro baino gehiago emango ditu profesionalak prestatzeko\n4. LABORAL Kutxak 87 milioi euroko irabaziak lortu ditu 2020an, eta kaudimen-lidergoa indartu du\n5. Euspot lehiaketak “Nekazaritzatik bizi nahi dugu!” izango du hizpide\n6. IKERLANek “garun” pertsonalizatu bat diseinatu du Pasaban Taldeko makinetarako\n7. Energia berriztagarria sortzeko kooperatibak sustatuko dituzte KREANek eta Energiaren Euskal Erakundeak\n8. Rosa Carabel, Eroskiko zuzendari nagusia\n9. Fagor Ederlanek 1,5 milioi euro bideratu ditu gizarte egitasmoak laguntzera\n10. Urssa negozioari eusteko ahaleginetan\nIKERLANek mugikortasun adimenduna duten sistemen oinarri teknologikoa garatzeko proiektuan hartzen du parte\nTeknologia horri esker istripuak eta mantentze lanen kostuak murriztuko dira, eta hobetu egingo da hiriko trafikoa.\nIKERLAN zentro teknologikoak ELASTIC europar proiektuan parte hartuko du. Aipatu proiektua zuzenduta dago garraio publikoko (tranbia, metro eta autobusa) eta pribatuko sistemetatik eratorritako datuak era eraginkorrean ustiatuko dituen software arkitektura berri bat garatzera, eta etorkizuneko mugikortasun sistema autonomo eta seguruen oinarriak jarriko ditu. Teknologia horren bitartez, gorabeherak, istripuak eta mantentze kostuak murriztuko ahal izango dira, esate baterako, eta, gainera, hiriko trafikoa hobetuko da. Hori guztia, erantzuna emateko denborak eta komunikazioen segurtasuna optimizatuz.\nELASTIC proiektuaren abiapuntua mugikortasunaren sektorea da, baina proiektuan zehar garatuko den teknologiak, era berean, bere eraginkortasuna eta produktibitatea hobetzea ahalbidetuko dio 4.0 industriari.\nArintasun eta segurtasun handiagoa datuen prozesamenduan\nGaur egun, Big Data teknologiaren egitekoa da datu iturri ugaritatik datozen informazio kopuru erraldoiak hodeian prozesatzea. Gainera, hiri adimendunekin edo fabrikazio aurreratuarekin lotutako aplikazioetan, non datu analisiak garrantzia handia duen, informazioa denbora errealean prozesatu behar da, era seguruan eta energia eraginkortasuna bermatuz, eta hori ezinezkoa da egun ezagutzen dugun hodeiko teknologiarekin.\nELASTICek garatuko duen software arkitektura berriak lagundu egingo du erronka horri aurre egiten. Cristina Zubiak, proiektuan ari den IKERLANeko ikertzaileak, azaldu duenez, “hiriko trafiko sare osoan (geltokietan, tranbietan, kontrol zentroetan, hodeiko azpiegituran, etab.) banatutako baliabide konputazionalak erabiliko dituzte. Horietan banatuko da, era arin eta adimendunean, hirian zehar banatutako ibilgailuek, eta kamerek, radarrek edo ingurumen sentsoreek ere, era masiboan bildutako datuen analisiak dakarren lan karga. Datu prozesamendua banatzeko era hori fog edo Edge computing deitzen da.” Zubiak gehitu du elastikotasun kontzeptua aplikatzeak eta behelainoko konputazio ereduak (fog computing) “datu sareen kongestioa arintzea ahalbidetuko duela, eta, aldi berean erantzuteko denborak optimizatuko direla, sistemen segurtasuna handituta eta energia gastua txikituta”.\nIKERLANek zenbait esparrutan dituen ezagutzak, hala nola adimen artifizialean, komunikazio sistema seguruetan eta konputazio aurreratuan, eta Big Data arloetako software arkitekturen garapenean eta datu prozesamenduan duen esperientziak ere ahalbidetzen dute IKERLANek proiektuko fase guztietan parte hartzea eta bera lider izatea fog computing arkitekturaren garapenari dagokion lan multzoan. Proiektuaren muinetako bat da, eta horretan garrantzia berezia hartuko du IKERLAN KONNEKTek eskaintzen duen fog computing-eko plataforma malgu eta pertsonalizagarriak, hots, enpresa bakoitzak dituen behar zehatzetara egokitzen den digitalizazio soluzioen familia.\nMugikortasun eta digitalizazio industrialerako erabilgarria den teknologia\nELASTIC teknologiaren potentziala mugikortasun adimendunak erabilera erreala duen kasu batean ari da probatzen, Florentziako (Italia) tranbia sarean, hain zuzen ere. Sare horrek konektibitate sentsoreak eta ekipamenduak ditu eta horregatik da leku egokia teknologia hau probatzeko.\nGarraio-sistema publikoetan ez ezik, produktu eta zerbitzuen digitalizazioaren aldeko apustua egiten duten enpresetan ere erabilgarri izango da teknologia hori. ELASTIC teknologiari esker, 4.0 industriak bere eraginkortasuna eta produktibitatea hobetu ahal izango ditu, eta, gainera, bere mantentze lanak optimizatuko ditu konektibitateari eta datu ustiapen masiboari esker, makinen monitorizazioan, sistemen sentsorizazioan edo mantentze lan prediktiboetan, esaterako. Adibidez, enpresa batek bere ekoizpen linearen mantentze lanen kudeaketa hobetu ahal izango du, ekoizten dituen produktuen errendimendua, iraupena eta segurtasuna denbora errealean kontrolatuz.\nCristina Zubiak adierazi duenez, “merkatura bideratuta dagoen teknologia da eta gure gizarteak eta gure industriak gero eta maizago dituen erronkei eta beharrei erantzuten dien teknologia da, azken batean, horixe baita Ikerlanek lantzen dituen proiektuen ezaugarririk funtsezkoena”.\n"Esneki Zentroan ehun ekoizle baino gehiagorekin ari gara lanean"\nLeartiker zentro teknologikoaren gunean kokatzen da Esneki, Markina-Xemeinen. Esne eta esneki sektoreko beharrei erantzutea da helburua. Egun, 100 gaztandegi baino gehiagorekin ari dira lanean.\nGaraia Parke Teknologikoan 7 enpresa jarduera berri sartu dira 2020an\nNahiz eta urte konplexua izan den, pandemiari modu egokian egin dio aurre, eta egokitutako zerbitzu eta proiektu berriak garatu ditu.


Irekia Eusko Jaurlaritza - Gobierno Vasco :: Gobernuak EcoEuskadi 2020 Estrategia aurkeztuko du Garapen Jasangarriari buruzko Bilera Iberoamerikarrean\nGobernuak EcoEuskadi 2020 Estrategia…\nEuskadik Argentinan duen ordezkari Elvira Cortajarenak, Lehendakaritzako Koordinazio zuzendari Koldobike Uriartek eta Ihobeko zuzendari nagusi Fernando Barrenecheak osatzen duten Eusko Jaurlaritzaren ordezkaritzak Garapen Jasangarriari buruzko Euskal Estrategia - EcoEuskadi 2020 aurkeztuko du urriaren 17aren eta 20aren artean, Sao Paulon (Brasil) egingo den Garapen Jasangarriari buruzko Bilera Iberoamerikarrean.\nEkitaldi honetan 1.200 biltzarkidek baino gehiagok hartuko dute parte, eta herrialde iberoamerikar guztien artean dagoen elkarrizketa eta eztabaida foru handiena da garapen jasangarriari dagokionez. Datorren urtean Rio de Janeiron egingo den Lurraren Goi-bilera prestatzea izango du xede. Bertan, hainbat agente publikok eta pribatuk esku hartuko dute, esaterako, gobernuek, enpresek, gobernuz kanpoko erakundeek eta herritarrek. Denen ustez, gure habitaterako nahi dugun bizi kalitatearen gaineko ikuspegia eta nahia batu, hitzartu eta konprometituko duen gobernantza eredu global batek soilik bermatuko du planetaren jasangarritasuna.\nEuskadik dituen erronkei aurre egiteko, Ecoeuskadi 2020k helburu estrategiko batzuk zehaztu ditu 2020rako. Hona hemen erronka horiek: lehengaien eta baliabide naturalen urritasuna, egungo eredu energetikoaren agortzea, aldaketa klimatikoa, globalizazioa eta munduko lehiaren hazkundea, izaten ari den aldaketa demografiko sakona, gazteak lan merkatura sartzearen ezegonkortasuna eta lan merkatuaren azpiokupazioa, eta aldaketa etengabean dagoen gizarte bati erantsi beharreko balio berriak. Hala, 2020rako nahi dugun Euskadiri buruzko ikuspegia eta nahia batzera, hitzartzera eta konprometitzera animatu ditu herritarrak.\n5.000 lagunek baino gehiagok hartu dute parte Euskadi garapen jasangarriaren abangoardian kokatzeko lehen harria jartzen, eta ekonomia berritzaile, lehiakor, ekoeraginkor eta irekiaren alde egin dute. Lortu nahi dugun gizartea integratzailea eta kohesionatua izan behar da enpleguan, hezkuntzan, prebentzioan eta solidaritatean, eta energia mendekotasuna gutxitu eta berotegi efektuko gasak eta aldaketa klimatikoaren efektuak arindu behar ditu. Lurraldeka antolatuko da garapen jasangarriko ereduan oinarrituta, eta hainbat balio beteko ditu: etengabeko ikaskuntza, lankidetza eta munduari irekitzea. Era berean, zorrotza izango da administrazio publiko berritzaile, eraginkor eta gardenarekin.\nGazteek, herritarrek, gobernuz kanpoko erakundeek, hezkuntza zentroek, agente ekonomiko eta sozialek eta administrazioek osatutako kolektibo hau denok hartu behar dugun beste konpromiso handiago baten hasiera da, Euskadik aldaketen orainaldiaren eta etorkizun jasangarriagoaren buru izateko berez dituen gaitasunak indartze aldera.\nIHOBEko zuzendari nagusia (IX legealdia)


Laburpena ( 155. zk.), 2017ko abuztuaren 16a, asteazkena\nEBAZPENA, 2017ko uztailaren 21ekoa, Kulturako sailburuordearena, Arte Plastiko eta ikusizkoen arloan jarduerak sustatzeko eta garatzeko, Kultura eta Hizkuntza Politikako sailburuaren 2017ko martxoaren 8ko Aginduaren babesean emandako diru-laguntzen zerrendaren berri ematen duena.\nEDIKTUA, 72/2017 hitzezko judizioaren ondoriozkoa.\nEDIKTUA, 252/2016 hitzezko judizioaren ondoriozkoa.\nIRAGARKIA, Osakidetza-Euskal osasun zerbitzuarena, «Bilbo-Basurtu ESIan hiru anbulantzia errentamendu bidez hornitzeko» espedientearen kontratua formalizatzeari buruzkoa.\nIRAGARKIA, Leioako Campusean, Leioa-Erandio eremuan, Odontologia eta Medikuntza Fakultatea handitzeko obrak egiteko kontraturako ezarritako behin betiko bermea konfiskatzeko espedientearen amaierari buruz Universidad del País Vasco / Euskal Herriko Unibertsitateko kudeatzaileak 2017ko abuztuaren 10ean sinatu zuen erabakia jakinarazten duena.


Lapiko Kritikoa » Imanol Galfarsoro\nNork esan du posmodernitatea?\nBy Imanol Galfarsoro • Aug 29th, 2014\nWalter Benjamin pentsalari marxistak “Kritikoaren teknika 13 tesitan” testu laburra idatzi zuen 1928an. Nago, modu kontzientean ala ez, kritiko oro dagoela jakinaren gainean XII.ean adierazten duenaz: Kritikoaren artea labur-labur ideieri uko egin gabe sloganak sortzea da. Hausnarketa kritiko labur honetan, bidean elkartuko diren hiru slogan proposatuko ditut ardatz gisa. Bat da “Posmodernitatea passé da!”, bestea “Estatugintza ez da tribugintza”, eta hirugarrena “Euskalduna desagertu egin behar da”.\nBy Imanol Galfarsoro • Aug 11th, 2014\nJakin badakigu, noski, egoerak bultzatuta dela, nahi gabe dela, eta ez dagoela batere apropos eginda! Baina hala eta guztiz ere: nahi gabe izanda ala ez, euskalgintzak euskaldungoaren zikiratze sinbolikoa suspertzen duela ere esatea ez da demasia bitxia.\nGaza eta agiria\nBy Imanol Galfarsoro • Aug 1st, 2014\nHemen, ez gabiltza Israelgo estatuaren legitimitateaz diskutitzen. Estatuak ere kontingentzia historiko hutsak dira. Israelgo estatuaren existentziaren kontrako argudioak (artifiziala da, mendebaleko txontxongiloa ekialde hurbilean jausgailduta etabar) hutsalak dira. Bestela begira mundura eta esaidazue zein ez den estatu artifiziala eta zein ez den inperio baten edo besteren iturburu edota ondorio […] Arazoa da jatorriko estatu-biolentziaren espiritu etiko-politiko demokratikoa (terrorismoaren erabilera barne) guztiz ahaztuta eta baztertuta dagoela, eta gaur egun, guztiz dagoela etnikotasun juduaren ahulezia partikularistan errotuta!\nBy Imanol Galfarsoro • May 30th, 2014\nBy Imanol Galfarsoro • Mar 28th, 2014\nArantzazuko Symposium Platonikoan Alain Badiouk eman zuen hitzaldiaren transkripziora gatoz berriro. Oraingoz zati bat besterik ez dugu aurkeztu. Bertan Badiouk Lacan-en ez dago harreman sexualik esaldiaren esanahiari buruz hitzegiten du. Gero maitasunak sexuaren egia ekoizten duela azpimarratzen du eta ez alderantziz, hau da sexoa ez da maiatasunaren egia; eta honetaz gainera maitasunaren ebentoan, kasualidadez sortzen […]\nBy Imanol Galfarsoro • Mar 14th, 2014\nSlavoj Zizek-en burutu zuen emanaldiaren sarrera aurkeztu zenean aipatu zen, halaber, bere hitzaldiaren muina Hegel eta ezkontzari buruz izango zela – bidenabar Mozzart-en Così fan tutte operaz, Rousseau-ren Julia edo Heloisa Berria eleberriaz eta bikote komunistaz ere hitzegingo zuela aurreratuz. Hona hemen, hasteko, Hegelek ezkontzaz zer dion. Hasieran astuntxoa-edo iruditzen bazaizue ez amore eman, arren, eta jarraitu irakurtzen, irakurri ahala Hegelen pentsamenduaren muina gai honetaz ulergarri(egi)a bilakatzen da-eta.\nBy Imanol Galfarsoro • Feb 28th, 2014\nMaitasuna kontzeptu politiko gisa hondatzen den lehen modua da identitarearen nozioarekin gertuegi lotuta agertzen denean, berdinaren maitasuna alegia. Honen parean, maitasunak bere funtzio politikoa gordetzeko bestetasunari irekia agertu behar da, gertutasunetik haratago doan giza-kontzeptu bezala funtzionatu behar du maitasunak.\nBy Imanol Galfarsoro • Feb 14th, 2014\nNabaria da de Lauretisek nazioarteko feminismoan operatzen duen banaketa maitasunaren hizkuntzara trasladatu daitekeela, nahiz eta joran erotikoan eros nozioak maitasun erromantikoan nagusitzen diren sexualitarearen imajin subordinatzaileak gainditu egiten dituen, noski. Hemendik aurrera aipatuko ditugun joran etikoaren inguruko ekarpenak gehiago daude lotuta agape eta philia moduko nozioekin, maitasunaren zentzu politiko estriktoagoa emanez: elkartasuna, aizpatasuna, komunitatean parte-hartze aktiboa etabar.


Orokorrak – Hernaniko Arraun Elkartea\n16 August, 2019 25 June, 2019 by Hernaniko Arraun Elkartea\nAurreko urteetan bezala, aurten ere arraun ikastaroa eskainiko dugu, eta lehen paladak eman nahi dituzten horiei zuzendua egongo da. Ibarluze industrialdeko gure egoitzan izango da ikastaroa, dohainik, eta parte hartu ahal izango dute 11 urtetik gorako neska-mutilek.\nJarraitu IrakurtzenUdako ikastaroa\nElorrabiko zubia giro ederrean inauguratu dugu\n16 August, 2019 1 June, 2019 by Hernaniko Arraun Elkartea\nElorrabiko zubiaren inaugurazio ofiziala egin dugu. Elkarlanean aritu gara Hernaniko Arraun Elkartea, Osiñaga Auzo Elkartea eta Hernaniko Udala, eta eguzkipean guztia primeran atera da. Zazpi urteren ostean, berriro ere zubi bat dugu klubaren aurrean, herriarekin lotura garrantzitsua lortuz, eta oso pozik gaude klubeko kide guztiak.\n‘Maialen’ uretaratu dugu\n‘Maialen’ trainerua uretaratu dugu ekitaldian.\nJarraitu IrakurtzenElorrabiko zubia giro ederrean inauguratu dugu\nElorrabiko zubiaren inaugurazioan parte hartuko dugu\n16 August, 2019 29 May, 2019 by Hernaniko Arraun Elkartea\nElorrabiko zubiaren inaugurazio alternatiboa egin genuen klubeko lagunek, martxoa bukaeran.\nElorrabiko zubiaren inaugurazioa izango da larunbatean, 11:00etan, udalaren partaidetzarekin, Osiñagako jaien barnean. Hernaniko Arraun Elkarteak ere parte hartuko du ospakizunean, oso elementu garrantzitsua baita zubia klubarentzat.\nJarraitu IrakurtzenElorrabiko zubiaren inaugurazioan parte hartuko dugu\nPaki Escuderorentzat izan da saria\n16 August, 2019 22 January, 2019 by Hernaniko Arraun Elkartea\nPaki Escudero, bere senarrarekin.\nAurten ere zozketa egin dugu urtarrilean eta Paki Escudero izan da irabazlea. Klubaren egoitzan jaso zuen saria: tokiko produktuz betetako saski eder bat, Hernani Bidaiak-en erabiltzeko txekea, eta arraun elkarteko kamiseta bat. Zorionak!\nEstropadetarako ‘photofinisha’ izango du zubi berriak\n16 August, 2019 28 December, 2018 by Hernaniko Arraun Elkartea\nUholdeek eraman zuten Ibarluzeko zubi esekia, 2011ko azaroan, eta ordutik zubirik gabe moldatu gara Hernaniko Arraun Elkarteko kideak, horrek egunerokoan sortu dizkigun arazoekin. Oraingoan, pozez zoratzen gabiltza, albiste oso onak eman baitizkigu Hernaniko Udalak: zubi berria eraikitzen ari direla eta, lanak aprobetxatuz, estropadetarako egokituko dute gunea.\nJarraitu IrakurtzenEstropadetarako ‘photofinisha’ izango du zubi berriak\nDenboraldi berria hastear da!\n16 August, 2019 13 September, 2018 by Hernaniko Arraun Elkartea\nHamaika urte edo gehiago baldin badituzu, eta arraunean hasi nahi baduzu, ez galdu aukera, eta etor zaitez Hernanira! Laster ekingo diogu denboraldi berriari, eta, horretarako, lehen hitzordua egingo dugu irailaren 19an, 16:00etan, klubaren egoitzan bertan, Ibarluze poligonoan. Entrenatzaileak aurkeztuko ditugu, eta denboraldiaren nondik norakoen berri emango dugu. Anima zaitez!\nBazkide kanpaina abian dugu!\n16 August, 2019 14 May, 2018 by Hernaniko Arraun Elkartea\nHernaniko Arraun Elkarteak abian jarri du 2018ko bazkide kanpaina. Dagoeneko bazkide direnei bidali diegu euren etxeetara aurtengo txartela eta informazio guztia. Bazkide egin nahi dutenek nahikoa dute gure formularioa betetzea,\nJarraitu IrakurtzenBazkide kanpaina abian dugu!\n16 August, 2019 27 December, 2017 by Hernaniko Arraun Elkartea\nAurten ere, urteko azken egunetan, aurreko hamabi hilabeteek emandakoa gogoratu nahi izan dugu. Horrela, bideo bat osatu dugu 2017ak eman dizkigun momentu onenekin, eta 2018 oso on bat opa dizuegu guztiei!\nJarraitu IrakurtzenUrte berri on!\nGabonetako zozketarako txartelak salgai ditugu\n16 August, 2019 21 November, 2017 by Hernaniko Arraun Elkartea\nAurten ere Hernaniko Arraun Elkarteak Gabonetako zozketa egingo du. Irabazleak jasoko du Lur Lan baserritarren elkarteak prestatutako saskia (600 euroko baliokoa) eta Nekatur-en, Nekazalturismo eta landa etxeen elkartea, erabiltzeko 250 euroko txekea.\nJarraitu IrakurtzenGabonetako zozketarako txartelak salgai ditugu\nDuela 40 urteko arraunlariak elkartu dira\n16 August, 2019 11 November, 2017 by Hernaniko Arraun Elkartea\nIbarluzeko egoitzan bat egin dute arraunlari ohiek. (Argazkia: Estitxu Zabala)\nMende erdia baino gehiagoko historia du Hernaniko Arraun Elkarteak. Lagun asko igaro dira klubetik urte horietan guztietan eta horietako batzuk bat egin dute Ibarluzeko egoitzan. Hain zuzen, elkartu dira duela 40 urteko taldekideak, eta euren arraunlari garaiak oroitu dituzte.\nJarraitu IrakurtzenDuela 40 urteko arraunlariak elkartu dira


Andre Madalen musika banda militar baten eskutik — dantzan.eus\nHemen zaude: Hasiera › Albisteak › Andre Madalen musika banda militar baten eskutik\nAndre Madalen musika banda militar baten eskutik\nInoiz dantzatu duzu fandango bat banda militar batek jota? La Platan ospatu berri den Euskal Asteak horretarako eta gehiagorako eman du. Argentinako beste muturretatik iritsitako dantzariei harrera egiten La Platako militarren musika banda zegoen, dantzariak iritsi eta "Andre Madalen" jo zien bandak, eta dantzariek dantzatu, noski!\nEuskal Astea edo Semana Nacional Vasca 2008 ospatu berri da La Platan. Dantzariak izan ohi dira jaialdi horietako protagonista nagusietakoak eta antzokian egindako emanaldien argazkiak bildu dituzte Euskalkultura.com-en eta Euskosaren. Bitxia ordea dantzariei egindako ongietorria La Platako banda militarraren eskutik.\nDantzan ageri direnak Ibai´ko Izar Euskal Etxeko dantzariak dira. Concordian, Entre Rios-en dago Euskal Etxe hori eta hona Euskal Astearen aurretik, beren herriko beste jaialdi batean eskaini zuten emanaldia:\nEuskal Astean hango eta hemengo euskal-argentinarrak bildu eta elkarrekin dantza egiteko aukera guztiak aprobetxatzen dituzte. Euskalkultura.com-ek dantza jaialdi bukaeran antolatu zen erromeriaren irudiak jaso ditu.


EA Sopela: Biktimak\nMartin Aranburu - Politologoa\nPPren inguruko eragile sozial batzuek Madrilen deituriko manifestazioak ondorio asko ahalbidetzen ditu, besteak beste, biktimen erabilera politikoa, biktimen elkarteen funtzioa eta helburua, edota gatazka konpontzeko prozesu teoriko bat eta biktimen rola. Horietako batean zentratu nahi nuke nire artikulua; hain zuzen, gatazka konpontzea ahalbidetuko duen daitekeen prozesu batean biktimek izan beharreko funtzioaz berba egin nahi dut.\nEragile politikoen gehiengoak ontzat jotzen du gatazkaren konponketak bi arlo desberdindu dituela. Desberdinduak, baina zer esanik ez, elkarrekin erlazio handia dutenak: Gobernuaren eta ETAren artean hitz egin beharreko arloak, batetik, eta, bestetik, eragile politiko eta sozialen artean bideratu beharreko prozesu politikoa. Zalantzarik ez bata bestearekin erlazionatuta daudela, baina desberdindu beharreko aspektuak dira. Beraz, mahai horietariko bakoitzak gai desberdinak ditu gidoian, desberdina baita oso ETAren eta Gobernuaren artean hitz egin eta hitzartu beharrekoa eta alderdi eta eragileen artean egin beharreko adostasun politiko demokratikoa. Bigarren aspektu horretan, bake eta normalizazio politiko baterako oinarri demokratiko sendoak ezartzeaz gain, gatazkak izan dituen ondorio guztiak onartu behar dira, zuzenean biktimak izan diren guztiei onarpena eta konpentsazioa hainbat aspektutan.\nMemento horretan, normalizazio baterako ezinbestekoa izango den berradiskidetzarako biktimen ahotsa ezinbestekoa izango da. Bizikidetzarako erabilgarria izango den zutabe sendo bat denen artean erabaki ahal izateko, pentsaezina da biktimek ahotsik ez izatea eta haiek entzunak ez izatea. Baina koka dezagun dena bere lekuan, biktimen inguruko adostasuna eragile politiko eta sozialen arteko itun demokratikoan txertatzen baita. Normalizaziorako ezinbestekoa izango den akordio edo itun demokratiko horren baitan, ez beste inon. Lekuz kanpo dago, beraz, edozein biktima elkartek bakea lortzeko martxan jarritako proze- duraz izan dezakeen iritzi politikoa, eta, ondorioz, lekuz kanpo egon zen, nire iritziz, Madrilen izandako manifestazioa. Biktima izateak zoritxarreko funtzioa ematen die elkarte askori, baina bake prozesuaren zutabe asko sendotuak daudenean; ez, aldiz, prozesua martxan jartzeko erabakitako prozeduretan. Bestela esanda, biktimen elkarteek ezin dute ordezkari politikoek izan behar duten funtzioa ordezkatu, bigarrenek haien burua ordezkatu ezin dezaketen neurri berdin-berdinean.\nBiktimen kontzeptu globala darabilkit buruan, noski. Alde bateko biktimak eta bestekoak. Zaila izango da oso bake prozesua, hastapenean gotortuenik dauden eragileen arteko adostasunera baldintzatzen baditugu lehendabiziko urratsak. Urratsek politikoak behar dute izan, eragile politikoen artean hitzartuak. Politikoki lortu ezin daitekeen presioa lortzearren biktimen erabilera bestelako debate bat da. Hortaz, hurrengo batean arituko naiz.\nPublicado por Sopela en 8:44 a. m.


Katua udan aktibo edukitzeko bost modu | Consumer\nKatua udan aktibo edukitzeko bost modu\nBeroak felidoak moteltzen ditu, eta nagiago bihurtzen ditu, baina haiek oraindik estimuluak eta ariketak behar dituzte udako ordu freskoenetan\nUdako katuek ordu gehiago lo egiten dute, eta goiz eta arratsalde pasa pasatzen dira, osorik etzanda, etxeko txokorik freskoenean. Baina beroak ekitaldira gonbidatzen ez badu ere, felidoak lo egitea baino gehiago egin behar dute udan. Tenperatura altuenak saihestuz, bost trikimailu hauek jarrai daitezke uda honetan katua aktibo edukitzeko: izotz-kubo zaporetsuak, ur-jokoak eta kartoizko eta izotzezko kaxekin egindako babesleku freskoak toalletan.\n1. Izotz-puska zaporetsuak\nUda honetan katua aktiboago egoteko ideia bat izotz-kubo zaporetsuak prestatzea da. Nola? Felidoak etxean prestatzeko errezeta hau oso erraza da. Izotz-kubotxoak prestatzeko, oilaskoa edo koipean baxu txikia prestatu den egosketa-salda erabil daiteke, hoztu ondoren. Salda hoztutakoan, bilgarrian sartu eta izozkailuan utzi, solidotu arte. Albaitaritza-truku gehiago eta errezeta zaporetsuak daude felinoentzat udan.\nKatuek mugitzen ari den urarekin liluratuta sentitzen dira, bainatu edo bertan erabat murgiltzen ez den bitartean! Hori dela eta, uda honetan bere buruak estimulatzeko jakin-mina aprobetxa daiteke, eta, horretarako, ur-jolasak oso lizundu behar dira, horiek aktibatzen eta gehiegizko pisua saihesten laguntzeko.\nHurrengo jokoak bi pilota erabiltzen ditu, urez betetako ontzi batean sartuta. Bi baloiek hainbat dentsitate izan behar dituzte, eta, beraz, flotatu egiten dute, baina bigarrena uretan murgiltzen da. Felidoak gozatu egingo du pilotak harrapatzeko! Are gehiago, ontzia zeharrargia bada eta une oro urperatuta dagoen esferikoa ikusteko aukera ematen badu. Hemen katuentzako joko freskagarri gehiago azaltzen dira.\n3. Udan katuentzako ura eta ur gehiago\nUr freskoak bere gorputzean metatzen duen gehiegizko beroa galtzen laguntzen dio felinoari, baina baita aktiboagoa ere. Nola lortu? Uraren ontzian izotz-puska batzuk lagungarri izango dira lagun iletsu eta gustagarriak mantentzeko. Neurri hori are garrantzitsuagoa da etxetik kanpo lan egiten bada. Hala, katuetako ura hotz egongo da. Hemen, truku freskagarri gehiago eta albaitaritza-aholku gehiago ematen dira felinoentzako urarekin.\n4. Oso udako katuentzako buru-jokoak\nKatuak oso adimendunak dira, eta gogamenak janaria behar du. Hori dela eta, komeni da jostailu estimulatzaileak eskura izatea, arazoak pentsatzera eta konpontzera, beren adimena eta nortasuna garatzen dituzten bitartean.\nBuru-jokoak ere egokiak dira udarako. Garrantzitsua da, ordea, ondo aukeratzea zein ordutan egin behar diren eta ez animatzea animalia bero handieneko uneetan korrika egitera. Hemen deskribatzen da nola egin behar diren jostailu mentalak felido oso errazak eta oso errazak egiteko.\n5. Katu oso freskoentzako aterpeak\nKatuek, pertsonek bezala, udaldian berotik babesteko babesleku freskoa behar dute. Itzalek eta aire-korronteek tenperatura jaisten laguntzen dute, eta, ondorioz, etxeko kide iletsuak lasaitu egingo dira.\nBaina, zergatik ez eraiki etxean felinoarentzako espazio freskoa, berotik salbu?\nAukera bat da kartoi-kaxa bat erabiltzea, zeinaren bidez minino askok, gainera, piotxoi sentitzen diren eta etxebizitzaren hoztutako espazio batean kokatzen duten. Babesleku hori eskuoihal batekin osa daiteke bere gainazalean, eremu freskoena mantenduko du eta, gainera, galtzerdi bat izango du, non toalla batek babesten duen izotz bloke bat sartuko baita. Ideia hori oso freskoa da, baina baita dibertigarria ere, ‘Simon’s Cat’ serieko katu protagonistak erakusten duenez, bideo honetan.\njuegos de gatos-eu katuak hezi


Etxeko botikina prestatzeko ikastaroa Fraisoron - Zizurkil - Tolosaldeko ataria\nEtxeko botikina prestatzeko ikastaroa Fraisoron\nTolosaldeko Ataria 2019-10-29 10:32\nAzaroaren 19tik 21era eskainiko dute Zizurkilgo eskolan, 15:30etik 19:30era. Gaztelaniaz izango dira saioak Clara Gutierrez irakaslearen eskutik.\nGaitz arinak sendatzeko erremedio naturalak azalduko dira ikastaroan. Informazioa eta izen ematea Fraisoro eskolan egin beharko da, fraisoro@fraisoroeskola.eus helbidean edo 943 69 21 66 telefono zenbakian. 40 euro balio du matrikulak.


Zure WiFi sarearen estaldura hobetzea | Euskaltel: Laguntza Partikularrak\nPartikularrak/Laguntza/Internet/WiFi sarea konfiguratu/WiFi sarearen estaldura hobetu/Zure WiFi sarearen estaldura hobetzea\nZure WiFi sarearen estaldura hobetzea\nLerro hauetan azalduko dugu nola hobetu WiFi sarearen errendimendua, sarera konektatzeko estaldura-irismena edo eremua handituz eta interferentziak eta saturazioa ekiditeko behar diren neurriak hartuz.\nZer dira interferentziak? Eta zer egin gertatzen direnean?\nGure WiFi sarean kontuan izan beharreko beste alderdi bat jasotako seinalearen kalitatea da; izan ere, gerta liteke seinale-maila oneko (5 seinale-barratik 3 edo gehiago dituena) WiFi sare batera konektatuta egotea, eta, hala ere, sarearen errendimendua txikia izatea. Hori gertatzen bada, litekeena da seinalea hondatua egotea interferentzien edo saturazioaren ondorioz.\nWiFi sarean interferentziak gertatzen direnean, seinalea narriatu egiten da beste seinale-iturri batzuen eraginez; seinale horiek askotariko gailuek eragiten dituzte, hala nola haririk gabeko telefonoek, haurrak zaintzeko gailuek, mikrouhin-labeek eta, oro har, haririk gabeko gailuek. Askotan, elementu horietatik hurbil, nabarmen narriatzen da seinalea. Horregatik, haririk gabeko gailurik izanez gero, WiFi sarea erabiliko den eremuetatik urrun jarri behar dugu. Haririk gabeko elementuren bat sarean interferentziak sortzen ari den jakiteko modu bat da elementua itzaltzea eta gailua itzalita dagoela zer gertatzen den ikustea.\n1. Euskaltelen laguntza-aplikazioaren bidez:\n2. Kanala zure kable-modemaren konfigurazio-menutik aldatu nahiago baduzu, hautatu zure kable-modema, zer urrats egin behar dituzun jakiteko:


Sergio Busquets - Wikipedia, entziklopedia askea.\nSabadell, 1988ko uztailaren 16a (33 urte)\nFC Barcelona C 2006 / 2006 1 0\nFC Barcelona B 2007 / 2008 32 1\nBartzelona Futbol Kluba 2008 /\nEspainiako 21 urtetik beherako futbol selekzioa 2008 / 2009 3 1\nKataluniako futbol selekzioa 2008 /\nEspainiako futbol selekzio nazionala 2009 /\nSergio Busquets Burgos (Sabadell, Bartzelona, 1988ko uztailaren 16a - ) kataluniar futbolari ospetsua da. Erdilari lana egiten du Bartzelona Futbol Kluban, lehenengo mailan.\nSergio Sabadellen (Bartzelona) jaio zen 1988ko uztailaren 16an. Sergioren aita Carlos Busquets da, Bartzelona Futbol Klubeko atezain ohia eta, gaur egun, katalan taldearen atezainen entrenatzailea.\nBartzelona Futbol Kluba[aldatu | aldatu iturburu kodea]\nSabadellen jaioa bada ere, Badia del Vallesen hezia izan zen eta hantxe hasi zen futbolean C.D. Badia del Vallés taldean.\n2005ean izan zuen Bartzelona Futbol Kluban sartzeko aukera. Aurrerapen nabarmenak egiten ari zen eta, 2007ko maiatzean, Frank Rijkaardek lehen taldera deitu zion Kataluniako Kopa lehiatzeko. Finaleko minutu batzuk ere izan zituen eta gorri-urdinen garaipenaz gozatu ahal izan zuen.\n2007/2008 denboraldian, Pep Guardiolaren agindupean jokatu zuen Bartzelonako filialean eta hirugarren mailako txapeldun geratu ziren, bigarren B mailara igotzea ahalbidetuz. Busquets 23 partidatan izan zen konbokatua eta 2 gol sartu zituen.\nHurrengo denboraldian (2008/2009), Guardiola lehen ekipoaren buru, denboraldi-aurrerako kontzentraziora deitu zioten eta Kataluniako Kopan eta Joan Gamper Sarian minutuak izan zituen. Ez zituen alferrik galdu eta lehen gol ofiziala markatu zuen.\nEz zen denbora asko pasa Lehen Mailan debuta egin arte. 2008ko irailaren 13an izan zen, Ligako bigarren aldian, 90 minutu jokatu zituen lehen aldia, Real Racing Club de Santander taldearen kontra. Ez zuen filialarekin ez profesionalen fitxarik, baina titular postuan kontsolidatzen joan zen.\nSergioren ibilbideak ez zion Vicente del Bosque espainiar selekzionatzailearen begi zorrotzari alde egin eta, 2008ko urriaren 21ean, Espainiako Sub 21ean egin zuen debuta Sergiok. 2008ko urriaren 22an, gauzatu zuen lehen gola lehen ekipoan Txapeldunen Ligan, FC Basel taldearen aurka. 2008ko abenduaren 22an, kontratua berritu zuen 2013ra arte.\n2009ko maiatzaren 27an, Champions League finalean lerrokatu zuten Manchester Uniteden aurka. Barçak irabazi zuen 2-0.\n2011ko maiatzaren 28an, berriro izan ziren txapeldun Champions Leaguen Manchester Uniteden aurka, Wembleyko finala 3-1 irabazi zutelarik.\nEspainiako Selekzio Nazionala[aldatu | aldatu iturburu kodea]\n2008ko urriaren 11n debutatu zuen Sub-21ean Eurokoparen klasifikaziorako izango zen Suitzaren aurkako partidan.\nEz bazuen jokatu ere, 2009ko otsailaren 6an, Vicente del Bosquek deitu zion Ingalaterraren aurka jokatu behar zuten lagunartekorako.\n2009ko apirilaren 1ean, Turkian zegoen Mundu Koparako klasifikazioan borrokatzeko. Busquets 77. minutuan sartu zen, Silvaren ordez.\n2009ko ekainean, Vicente del Bosque hautatzaileak Konfederazioen Kopan lehiatzeko zerrendan sartu zuen.\n2010eko maiatzaren 29an, Vicente del Bosquek 2010eko Mundu Koparako azken zerrendan sartu zuen eta titular izan zen.\n2010eko uztailaren 11n, Espainiako Selekzioa garaile izan zen 2010eko Mundu Kopan eta Sergio titular izan zen partida guztietan.\nWikimedia Commonsen badira fitxategi gehiago, gai hau dutenak: Sergio Busquets\nMultimedia: Sergio Busquets\nOrriaren azken aldaketa: 23 martxoa 2019, 07:05.


EKOMARTXA 2016 - Ekologistak Martxan - Euskal Herria\n2016ko Mayren 11\n2016-07-16 – 2016-07-30 all-day\nEcomarcha 2016an izena emateko epea irekita\nBeste uda batez (eta, aurtengoarekin, badira sei), Ecomarcharen beste edizio batera gonbidatzen zaitu Ekologistak Martxanek, uztaileko beroa aprobetxatuta. Iazko udan Mediterraneoko eta Atlantikoko kostaldetik, Malaga eta Huelva artean, pedalei eragiten egon eta gero, bese itsasertz bateko ibilbideari ekingo diogu aurtengoan, Kantauri Itsasoan barrena, beroa aitzakia izan ez dadin.\nBilbon hasiko dugu ibilbidea, uztailaren 16an, Lemoizko zentral nuklearra gelditu arte egin ziren manifestazio guztien arten lehenaren 40. urteurrena ospatzeko. Handik abiatu eta Euskal Herriko, Kantabriako eta Asturietako kostaldeak zeharkatuko ditugu, bi aste beranduago Xixonera iritsi arte.\nInformazio gehiago + izena eman\nUztailak 16tik 30era izango da\nIbilbidea: Bilbo – Xixon\nBilbao, Lemoiz, Muskiz, Liendo, Laredo, Santoña, Somo, Santander, Suances, San Vicente de La Barquera, Llanes, Ribadesella, Villaviciosa, Aviles, Gijón.\nEuskal Herriko etapak:\nUztailak 15: Bilbon harrera\nUztailak 16: Bilbo – Lemoiz – BIlbo\nUztailak 17: Bilbo – Muskiz\n← Jardunaldia: Elikatzen duten Periferiak Hitzaldia: ‘ Las cuentas ecológicas y sociales del transporte' →


Marije Ugalde: "Izugarria da umeek urte batean ikasten dutena" - Bergara - Goiena.eus\nMarije Ugalde: "Izugarria da umeek urte batean ikasten dutena"\nJone Olabarria 2021-12-23 12:12\nXarma berezia duen eraikinean, etengabe pedagogia berritzen eta taldeei garrantzi berezia emanda, musikarekiko pasioa herritarren artean zabalduz egiten dute lan\nIngeniaritza ikasten hasi bazen ere, berehala jakin zuen Marije Ugaldek musikarekin lan egitea zela benetan maite zuen hori. Argi du irakastea duela gustuko, musikaren eta ikasleen artean sortzen den harremana lantzea, nahiz eta duela 18 urtetik ku-deaketa lanetan ere aritzen den, zuzendari.\nHasiera-hasieratik Musika Eskolara lotuta egon zara...\nMusika Eskola izan aurretik, jada akordeoia eta pianoa ikasi nituen nik hemen. 1983. urtean hasi zen ofizialki Musika Eskola lanean eta orduan ere eskola batzuk ematen nituen. Poliki-poliki, geroz eta gehiago izan ziren, eta 2003a ezkero zuzendaritzan nabil. Baina irakasteari laga barik; hori da gehien gustatzen zaidana eta sekula ez dut laga nahi izan arlo hori.\nHemengo lanaz gain, abesbatzetan ere profesionalki ari zara lanean.\nKantua erakusten dut hemen, horretan egin nuen goi-mailako gradua, eta hainbat abesbatzatan ere banabil, profesionalki, abeslari. Ez daude asko, baina urteak dira daudenetan parte hartzen dudana.\nErakustea asko gustatzen zait, eta, batez ere, txikienekin oso berezia da: ezer jakin barik datoz, eta urtebetean ibilbide izugarria egin dute, asko ikasi dute. Oso aberasgarria da hori guretako, erakusten ari zaren horrek fruituak ematen dituela sentitzen duzu.\nEta, aldiz, okerrena?\nAntolaketa lanak, aurreko lanak dira zailenak. Denoi gustatzen zaigu irakastea eta musikarekin kontaktu zuzena, baina bestelakoak ere egin behar dira.\nMusikaren arlo batzuek, solfeoak, esaterako, ez dute oso ospe ona haurren artean...\nSaiatzen gara metodologia berriak lantzen, eta pedagogiari garrantzi handia ematen diogu. Nola irakatsi dezaket hau beste modu batean? Teknologia berriak ere txertatzen ditugu gure metodoan.\nZein duzue hitzordu kuttunena?\nEskolarentzat Apirilean Musika oso berezia da, nahiz eta oso estresagarria ere baden. Eskolak bizitasunean irabazten du: gela batean denak entseatzen, kontzertuak, musika kalean... Eskolan bost konbo ere baditugu, rocka egiten dutenak, eta trikiti eta dantzariak ere bai. Herrian presentzia handia dute taldeek.\nLekua ere pribilegiatua du Bergarako Musika Eskolak...\nHasieran, behin-behinean utzi ziguten mojek eraikin hau, baina, egun, Musika Eskolaren egoitza nagusia da. Egia da badaudela eskola askoz modernoagoak, baina honek xarma berezia du.


Urgentziaz interbenitu dute Jauregi etxeko erliebea - Bergara - Goiena.eus\nUrgentziaz interbenitu dute Jauregi etxeko erliebea\nA.G. 2005-11-28 09:10\nEusteko lanetan hasi ziren egubakoitzean. Erortzeko arriskuan dago eta neguari aurre egingo ez ote dion beldur dira adituak.\nJauregi etxeko lehen solairuko behe erliebea erortzeko arriskuan dago nahiz eta goiko solairuetakoa ere pitzatuta egon. Halaxe jasotzen du Udalaren eskariz Eudald Guillamet harri eta morteroen patologian adituak egindako txostenak. Hori horrela, aktuazio proposamena ere eskatu zion Udalak eta hark bi interbentzio egin behar direla zehaztu zuen: batetik, urgentziazkoa, negua baino lehen, neguari aurre egingo ez dion arrisku handia dagoelako; bestetik, zaharberritze osoa, udaberri aldera.\nHori horrela, egubakoitzean ekin zion Gasteizko Petra Sociedad Cooperatibak Gasteizko katedralaren zaharberritzean hainbat lan egin ditu euste lanari negua erortzeke igaro dezan. Hamabost bat egun iraungo dute lanok eta 12.000 euro inguruko aurrekontua dute.\nBanco Guipuzcoanok ordainduko ditu lanok\nJauregi etxean Banco Guipuzcoano dago, besteak beste, eta harena da erliebearen ardura. Hala, bera egingo da urgentziazko interbentzioaren kargu. Zaharberritze osorako, aldiz, Udalarekin eta Aldundiarekin batzartuko da. Izan ere, sailkatutako monumentua da.


Tanttaka Teatroa - Wikipedia, entziklopedia askea.\nTanttaka Teatroa antzerki-talde gipuzkoarra da, 1983an sortua.\nSortu zenetik 2000. urtera arte hemeretzi produkzio taularatu zituzten, estilo arras desberdinekoak guztiak ere. Besteak beste, Agur Eire Agur, Flaminio, Adagio Violentísimo, Como Hansel y Gretel eta Todas culpables muntaiak taularatu dituzte. Arrakasta handia izan duten proiektuak jarri ditu abian talde honek, hala nola 1996an estreinatu eta 2000. urtean 600.000 ikusle baino gehiago izan ondoren Max saria lortu zuen El Florido pensil lana. Andrés Sopeñaren liburua oinarri du antzezlan horrek, eta frankismoaren garaiko eskola eta ohiturak taularatzen dira euskaraz eta gaztelaniazko bertsio bikoitzean, Fernando Bernues eta Mireia Gabilondoren zuzendaritzapean. Ikusle gehien erakarri dituen Euskal Herriko antzezlana izan da.\nTanttaka Teatroak bospasei lan zeuzkan ikusgai aldi berean 2000. urtean, eta haietan ziharduten lanean hainbat eta hainbat lehen mailako euskal aktore: Jose Ramon Soroiz, Mikel Garmendia (Donostia, 2005ean hila), Kike Diaz de Rada, Isidoro Fernandez, Ramon Agirre, Paco Sagarzazu, Joseba Apaolaza, Patxi Barko, Niko Lizeaga, Teresa Calo, Idoia Sagarzazu, Aizpea Goenaga, besteak beste. Muntaia horien artean aipa daitezke Todo Shakespeare (o casi), lan estatubatuar baten egokitzapena, Patxi Barkok eta Carlos Zabalak egina; Jugando con papá-Aitarekin jolasean, Pep Antón Gómezek zuzendua; 1998an estreinatutako Dakota, Josep Maria Mestresek zuzendua, edota konpainiaren beste hainbat lan bezala Fernando Bernuesek zuzendutako Chiquilladas-Umekeriak. 2000. urtean El pianista del océano-Ozeanoko pianista lana estreinatu zuten, Alessando Barico idazle italiarrak antzerkirako idatziriko aurreneko obra. Fernando Bernuesen zuzendaritzapean eta Iñaki Salvadorren musikaz, Jose Ramon Soroizek eta Kike Diaz de Radak zuten obra horretan paper nagusia, euskarazko bertsioan batak eta gaztelerazkoan besteak.\n2008an, Hnuy illa ikuskizuna sortu zuen Kukai dantza konpainiarekin, antzerkia eta dantza uztartuz, Joseba Sarrionandiaren poemetan oinarriturik.\nGaur egun 16 antzezlan dituzte Antzokietan.\nAgur Eire, Agur...\nFlaminio (opera bufoa)\nKontuz, maite zaitut\nDenak errudun (Pere Sagistrá, 1994)\nUmekeriak (Rymond Cousse, 1995)\nEl Florido Pensil (Andrés Sopeña, 1996)\nShakespeare Osoa (gutxi gorabehera) (Adam Long, Daniel Singer eta Jess Winfield, 1997)\nDakota (Jordi Galcerán, 1998)\nAitarekin jolasean (Ionesco, 1998)\nHor dago koxka (2000)\nErrudun jaioak (2001)\nEkaitz txorien eskua (2002)\n1937 Gogoaren bidezidorretatik (2002)\nEzezaguna helbide honetan (2004)\nOtehitzari biraka (2005)\nEmakumeak izarapean (2007)\nCarta d´una desconeguda (2007)\nDenboraren museoa (2007)\nArrainen bazka (2008)\nLa mujer justa (2010)\nIpar Haizearen kontra (2011)\nKafka eta panpina bidaiaria (2011)\nBejon daigula (2012)\nKomunikzioa Inkomunikazioa (2013)\nZazpi aldiz elur (Mikel Laboa elurretan) (2014)\nBarealdi majikoa (2014)\nEl Florido Pensil (neskak) (2016)\nMi suicidio (2016)\nSoinujolearen semea (2016)\nNo me hagas daño (2016)\nGiltzadun etxea (2017)\nIzoztutako haizea bezala (2018)\n(Gaztelaniaz) Tanttakaren webgunea\nOrriaren azken aldaketa: 25 urria 2020, 15:08.


Finalerako txartelak jokoan Emakumea Pilotari Txapelketan, larunbatean, Hernanin\n2017/12/02 | Lehiaketa\nOntsalo-Lasarte eta Galarreta-Agirre bikoteak lehiatuko dira lehenik, 2. mailako finalerdian, eta Otaegi-Erasun eta Garmendia-Arrillaga izango dira aurrez aurre ondoren, 1. mailakoan; 18:00etan hasiko da jaialdia; Irazustabarrena-Murua eta Etxegia-Lopetegi, hurrenez hurren, 1. eta 2. mailako finaletarako sailkatuak daude dagoeneko\nAzken txanpan sartu da Ezker Hormako Emakumea Pilotari Txapelketa. Hain zuzen ere, larunbatean finalerdiak jokatuko dituzte maila bakoitzean 2. eta 3. postuan sailkatutako bikoteek, Hernanin; ligaxka lider amaitutakoek finalerako zuzeneko pasea lortua dute dagoeneko. Ondoren zehazten dugu finalerdien jaialdia:\nAbenduak 2, larunbata, 18:00, Hernani\n1. Gomazko paleta neskak, 2. maila: ONTSALO-LASARTE / GALARRETA-AGIRRE\n2. Gomazko paleta neskak, 1. maila: OTAEGI-ERASUN / GARMENDIA-ARRILLAGA\nEsan bezala, ligaxkan 1. postuan sailkatutako bikoteak dagoeneko finalean dira. Irazustabarrena-Murua eta Etxegia-Lopetegi dira, hurrenez hurren, 1. eta 2. mailako finalak jokatzeko zain dauden pilotariak.\nFinalak abenduaren 23an izango dira, arratsaldez, Tolosako Beotibar pilotalekuan.\nWebgune honetako Lehiaketa-Federatua-Emakumea Pilotari Ezker Horma atalean aurki daiteke txapelketaren inguruko informazio guztia.


Erakutsiz 132 nongo 372 Jabetzak - PAG 11/31\npisu - Alicante (Vistahermosa) , Eraikitako azalera 172m2, 15m2, 4 Gelak, 2 bainugelak, Itsasora...\npisu - Alicante (Babel) , Eraikitako azalera 100m2, 9m2, 4 Gelak, 2 bainugelak, Igogailua, Urbanizazioa.\npisu - Alicante (Babel) , Eraikitako azalera 90m2, 3 Gelak, 2 bainugelak, Igogailua, igerilekua, Urbanizazioa.\npisu - Alicante (Benalua) , Eraikitako azalera 72m2, 2 Gelak, 1 bainugelak, Igogailua, Urbanizazioa.\natico-a - CHURRA , Eraikitako azalera 200m2, 70m2, 4 Gelak, 2 bainugelak, Igogailua.\npisu - Puente Tocinos (Centro) , Eraikitako azalera 115m2, 3 Gelak, 2 bainugelak, Igogailua.\npisu - Corbera , Eraikitako azalera 75m2, 3 Gelak, 1 bainugelak, 10 Itsasora distantzia.\npisu - Corbera , Eraikitako azalera 100m2, 2m2, 2 Gelak, 1 bainugelak.\npisu - Alicante (Alipark) , Eraikitako azalera 115m2, 4 Gelak, 2 bainugelak, Igogailua.\npisu - Alicante (Campoamor) , Eraikitako azalera 120m2, 3 Gelak, 2 bainugelak, Igogailua.\npisu - Alicante (Los angeles) , Eraikitako azalera 85m2, 2 Gelak, 2 bainugelak, Igogailua.\npisu - Murcia (Centrofama) , Eraikitako azalera 115m2, 3 Gelak, 2 bainugelak, Igogailua.


Larratxe: Hor dago Joanaren eraldaketaren alde polita. Modu interesatuan hasten bada ere, Laurenen bizitzan erabat inplikatzen da, eta desjabetzaren lehen lerroan jartzen da. Amaieran etsipen kutsu bat geratzen da, AHTaren lanek aurrera jarraituko dutelako.\nLarratxe: Protagonistek galdu egiten dute, eta hori da istoriotik gehien gustatzen zaidana. Alde guztietatik galdu dute bi protagonistek, baina Joana moralki aldatu egiten da, eta hor irabazten du. Hori gure bizitzetan aplikatu daiteke: borroka asko ez baititugu irabaziko, baina konbentzitzen ez bagaituzte zerbait irabazi dugu. Ugarte: Dokumentalaren ardatza aldatuko du Joanak, eta ez du egingo Euskal Herria ardatz duen gidoi kanonikoko dokumentala. Orain arte bazterrean egon den Euskal Herriari buruzko dokumental bat egingo du, eta berak aukeratuko du nor dagoen erdian. Larratxe: Komikian ez da garbi geratzen dokumental hori egitea lortuko ala ez, baina ez zaigu inporta, berak iritziz aldatu baitu. Hori da komikiaren puntu indartsua: istorio erdi ireki bat uzten duela, baina pertsonaiaren bilakaera itxita geratzen da. Joana aldatu da, eta hori da garrantzitsuena. Hori ere bada beste erresistentzia bat, euskal emakumeei buruzko dokumentala egiteko ideiarekin amaitzea.\nUgarte: Dudarik gabe, hori da bere garaipena. Momentu batean Joanak Sagastiri hala galdetzen dio: “Nola arraio irten honetatik garaile?”. Eta erantzunean hala dio: “Biziraupena da garaipena”. Emakumeek ez badugu erresistitzen maskulinoa dena bakarrik transmitituko dugu. Liburu hasierako aipuan hala dio Alan Moorek: “Ekintza magikorik handiena zure fikzio propioan biziko zaren ala ez erabakitzea da”. Hau da, herri batek ez badu erabakitzen bere fikzioa bizi ala ez, beste baten fikzioa bizitzen amaituko du. Hori oso garbi ikusten da hemen, errelatoaren borroka baitago. Esan daiteke, beraz, Joanak azkenerako historiak baztertutako pertsonaiekin gidoi bat egiten amaitzen duela?\nkontakizunaren arkitekturan hiru pertsonaia nagusi horiek daude, eta bakoitzak bere macguffin-a dauka, bere elementua. Joanak bere dokumentala dauka, eta liburu handi horretan irudikatzen da; Laurenen helburua zuhaitza eta kalabaza dira; eta Kubik bere aitaren altxorra bilatzearekin obsesionatuta dago. Hirurek dauzkate euren nahiak, eta istorioan hirurok elkar gurutzatzen dira, batak besteari eragiten diote. Kontzeptu askori buruz hitz egin nahi dela dirudi, baina oinarri hori dago, eta elkarren artean ondo funtzionatzen du. Istorioaren antolaketari dagokionez nola egin duzue lan? Pertsonaien eraikuntza nolakoa izan da?\nLarratxe: Askotan gustatzen zait alderaketa egitea, eta esan komikiak pelikula baten antz gehiago duela liburu batena baino. Gidoilaria eta zuzendaria dago filmetan, eta komikiaren kasuan marrazkilaria da zuzendaria, berak aukeratzen baititu storyboard-a, planoak, kontakizunaren erritmoa eta sekuentziazioa. Aktoreen castinga ere marrazkilariak egiten\nLarratxe: “Marrazkilariak gidoilariaren lana berrinterpretatu behar du marrazkien bidez. Ez da transkribazio lan soil bat, lenguaiaz aldatu behar baitu” du askotan, eta aktoreen interpretazioa berak gidatzen du. Alegia, berak aukeratzen du aktorea; zenbateraino egin behar duen barre eta zenbateraino ez. Marrazkilariak azken batean gidoilariaren burua irakurri behar du, eszena batean bineta handitu ala ez erabaki... Esan daiteke gidoilariaren lana berrinterpretatu behar duzula marrazkien bidez. Ez da transkribazio lan soil bat, ia itzulpen lana bihurtzen da, lengoaiaz aldatu behar baituzu.\nUgarte: Hori da. Euskal emakumeak oinarri dituen dokumentala landuko du, eta komikian zehar ere kritika bat egiten du: zer jasotzen dugu, eta zer transmititzen? Oihenart ikastolan ikasten duzu, baina badakigu euskal poeta bat izan zela? Transmisioa funtsezkoa da, eta horren inguruko hausnarketa bat ere badago. Komikiko bi pertsonaia aipatu ditugu, baina Laurenen semeak ere protagonismo nabarmena dauka. Lauren eta Joanaren kontrapuntuan, bere buruaren alde dabil Kubi.\nUgarte: Nire ustez komikia hiru pertsonaia horien gainean ezartzen da. Asko gustatzen zait Kubiren pertsonaia, kontrapuntu kritiko bat delako alde guztiekiko: bere buruaren alde bakarrik dagoen norbait da. Azkenerako,\nJOANA MAIZ Yurre Ugarte eta Joseba Larratxe Arg. Harriet 112 orri I 16€ eman dizkidazu, baina nik sormenerako tarte handiagoa eduki dut. Neuk aukeratu dut noiz egin plano amerikar bat, eta nola irudikatu. Ildo horretan, pertsonaien lehen plano asko daude komikian zehar. Zergatik? Keinuei garrantzia handiagoa eman nahi izan diozu?\nLarratxe: Nik uste dut hori badela mangatik asko edan dudalako; azken batean, mangan pertsonaien aurpegietara asko hurbiltzen da espresioen bila. Komiki amerikarra gehiago oinarritu izan da postura on bat eta bunbuilo asko pilatzera, eta europarra plano urrun batean gehiago. Gorputz osoa agertzen dena. Nahasketa bat da orduan?\nLarratxe: Bai, baina nik uste nire belaunaldiaren kontua dela hori. Komiki osoan zehar badago beste joko bat: Joanak pertsona bakoitzari animalia bat lotzen dio, izaerarekin nahiz itxurari lotuta.\nUgarte: Psikologiak eta fisionomiak bat egiten dute casting batean, eta horretan sakondu dugu. Azken batean, fisionomia muturreraino eramanez gero, pertsonengan animaliak ikustera iritsi gaitezke.\nUgarte: Bai, gidoia idazterakoan lan nahiko teknikoa da, eta ez hain literarioa. Marrazkilariari buruan duzun hori transmititu behar diozu. Larratxe: Baina zuk zentzu horretan askatasun handia eman didazu. Beste gidoilari batzuek, marrazkilariak baldin badira batez ere, sekuentziazioa eta keinu bakoitzak nolakoa izan behar duen esaten dizute. Zure gorputzean sartuko balira bezala da. Kasu honetan lerro garrantzitsu batzuk\nHorrek ez al dauka arriskurik pertsonaiak mugatzeko?\nUgarte: Mugatu, zergatik?\nPertsonaia bati izaera bat lotuz gero, animalia bat, gaiztoak beti izaten amaitzeko arriskua duelako.\nUgarte: Tira, hori gaiztoa delako ere izan daiteke, ala? Pertsonaia gaiztoak ere existitzen dira. Dena den, baliabide bat izan da beste ezer baino gehiago. Ahaztu gabe, horrek azpimarratzen duela gizakiok daukagun animaliatasuna.